Partizan - ''Petom brzinom'' u Ligu šampiona?! - Sportske.net\nPartizan - ''Petom brzinom'' u Ligu šampiona?!\nSjajne vesti za crno-bele, doduše još uvek nezvanične, stižu iz uprave Partizana.\nPartizanov 'šampionat viška' u odnosu na ZvezduKiza zadovoljan, Bogićević podneo ostavku!Legende ne poznaju granice...JSL - Pljuštali golovi, Napredak u baražu!Zavesa na Superligu, ko će izbeći baraž?\nSponzorski pul Partizana uskoro će biti mnogo jači!\nNaime, prema saznanjima ''Monda'' uprava kluba iz Humske je postigla dogovor sa renomiranim proizvođačem automobila, kompanijom ''Audi'', a zvanična potvrda bi trebalo da usledi u utorak, za kada je najavljena i konferencija za medije.\nU finansijskom smislu, ovo bi moglo da bude veliko pojačanje crno-belima u susret letnjim evropskim iskušenjima u kvalifikacijama za Ligu šampiona.\nPodsetimo, Partizan je u prošlosti već imao saradnju sa poznatim automobilskim kompanijama, poput Renoa, Pežoa, Folksvagena.\nAktuelno rukovodstvo Partizana je u decembru, po preuzimanju dužnosti, naglasilo da će privlačenje sponzora biti jedan od glavnih zadataka crno-belih u toku ove godine i za sada je nekoliko konkretnih poteza povučeno u tom pogledu.\nSponzori Partizana nedavno su postali i ''Telekom Srbija'', kao i kompanija ''Zepter''. ''Audi'' bi trebalo da nastavi taj niz...


Nesuđeno Zvezdino pojačanje bi da pokvari planove Partizanu, i to u poslednjem kolu - Sportske.net\nNesuđeno Zvezdino pojačanje bi da pokvari planove Partizanu, i to u poslednjem kolu\nO ovom momku se pre pandemije dosta pisalo. Zaslužio je to svojim kvalitetom, a hoće li tako nastaviti i dalje?\nZakazan žreb četvrtfinala Kupa, ovo su šeširi, ko su moguće ''mine'' za Partizan i Zvezdu?Zakazan žreb četvrtfinala Kupa, ovo su šeširi, ko su moguće ''mine'' za Partizan i Zvezdu?Zakazan žreb četvrtfinala Kupa, ovo su šeširi, ko su moguće ''mine'' za Partizan i Zvezdu?Dejan Stanković o Zvezdinim pojačanjima i zbog čega je ''preponosan'' na Srbiju!Novo pravilo u Superligi, primena već od 30. maja!\nDevetnaestpgodišnji vezista Mirko Topić je možda i najveći dobitak Vojvodine ove sezone.\nOvaj momak je za nekoliko meseci u prvom timu ''Lala'' pokazao zavidan kvalitet, pa su se za njega zimus interesovali i Crvena zvezda, ali i neki inostrani klubovi. Ipak, on je bio čvrst u stavu da još uvek ne želi da napušta Vojvodinu.\nJasno je, Topić će biti i jedan od najvećih aduta Vojvodine u preostalom delu sezone, kada će ''Lale'' pokušati da osvoje Kup, ali i da preuzmu drugo mesto na tabeli Superlige od Partizana.\nTopić veruje da bi ovo drugo moglo da se dogodi u poslednjem kolu, kada Vojvodina dočekuje Partizan na ''Karađorđu''.\n''Vidite, posle ovog, mesec i po dana dugog prekida, svako će moći da pobedi svakog i teško je bilo šta sa sigurnošću prognozirati.\nIpak, iako cenimo ekipu Partizana, nije nemoguće to da pokušamo da je prestignemo na tabeli i osvojimo vicešampionsko mesto.\nCrno-beli imaju dobar tim, što su dokazali nastupima u grupnoj fazi Lige Evrope, ali u nastavku niko neće biti u punoj formi. Ukoliko sve bude onako kako mi priželjkujemo, lako bi moglo da se dogodi da poslednja utakmica na 'Karađorđu' odredi kome će pripasti druga, a kome treća pozicija'', objasnio je Topić u razgovoru za ''Dnevnik'' i dodao:\n''Vreme je da sada dokažemo punu vrednost, da istrčimo na teren potpuno rasterećeni i da sportskoj javnosti u Srbiji pokažemo da možemo da budemo izuzetno konkurentni na putu ka peharu'', naglasio je Topić.


Prosečna neto plata u Srbiji u decembru 51.485 dinara | Kamatica\nPočetna > vest > Prosečna neto plata u Srbiji u decembru 51.485 dinara\nProsečna neto plata u Srbiji u decembru 51.485 dinara\nTekst objavljen: 25.01.2016 16:17\nProsečna neto plata u Srbiji isplaćena u decembru 2015. godine iznosila je 51.485 dinara i nominalno je veća za 16,6 odsto a realno za 16,87 odsto u odnosu na prethodni mesec, saopštio je danas Republički zavod za statistiku (RZS).\nKako se navodi u saopštenju, prosečna neto zarada iz decembra 2015. godine bila je nominalno veća za 3,0 odsto a realno za 1,5 procenata nego u istom mesecu 2014. godine.\nKada je reč o prosečnoj bruto zaradi, ona je minulog decembra iznosila 70.763 dinara, što je nominalno više za 16,2 odsto i realno za 16,4 odsto u poređenju sa novembrom.Na godišnjem nivou, prosečna bruto zarada isplaćena u decembru je zabeležila nominalan rast od 2,9 odsto, a realan od 1,4 procenta.\nU periodu januar-decembar 2015. godine, prosečna isplaćena bruto plata je nominalno manja za 0,5 a realno za 2,4 odsto u odnosu na uporedni period 2014, dok je prošlogodišnja prosečna neto zarada nominalno niža za 0,2 i realno za 2,1 procenat nego prethodne godine, prema saopštenju RZS.\ndecembarska plata prosečna neto zarada bruto zarada prosečna plata Republički Fonda PIO


"Park za sve" će opravdati svoje ime | Belle Amie\nPomoć plivačima sa invaliditetom\n[VIDEO] Perišić se zbunio: “belami.rs laže!”\n„Park za sve“ će opravdati svoje ime\n14:11, 29. 11. 2013 Urednik Društvo, Niš 0\nIzgradnja vežbališta predstavlja rezultat projekta koji je realizovalo Udruženje za lokalni razvoj iz Kamenice sa Gradskom opštinom Pantelej uz finansijsku pomoć Naftne industrije Srbije, USAID- a i drugih donatora.\n„Park za sve“ podrazumeva i jedan vid vežbaonice na otvorenom koji će biti dostupan ne samo našim najmlađim sugrađanima već i starijima, a posebno je značajno što će ovo biti mesto gde će moći da vežbaju i osobe sa invaliditetom. Cilj nam je bio da oplemenimo jednu parkovsku površinu koja se nalazi uz novi bulevar na našem području, Somborski bulevar. Ovo je bilo najidealnije mesto gde se na neki način susreću Durlan i Pantelej, dva velika naselja u našoj opštini,“, rekao je Srđan Savić, predsednik opštine Pantelej i dodao da očekuje da će park biti na dobrobit svih naših sugrađana.\n„Ovo je jedan značajan uspeh i u ovom smislu naziv konačnog produkta „Park za sve“ zaista opravdava svoje ime jer će svi moći da ga koriste tokom čitave godine. U saradnji sa JKP „Gorica“ učinićemo sve da se ovaj park dodatno oplemeni i održava u toku godine“, kazao je Savić.\nPromoter „Parka za sve“ je Nemanja Tadić, takmičar PAK OSI „Delfin“ i jedan od najuspešnijih srpskih takmičara.\n„Prezadovoljan sam zato što sam imao priliku da promovišem jedan ovakav projekat kao što je „Park za sve“. Grad Niš je dobio mogućnost gde pored svih ostalih i osobe sa invaliditetom mogu da se bave sportom. Pošto je ovo jedini park u Nišu koji osobama sa invaliditetom nudi mogućnost za rekreaciju i bavljenje fizičkim aktivnostima, mislim da je našem gradu potrebno još mnogo ovakvih parkova“, rekao je Tadić.\nOtvaranje rekreativnog parka koji je opremljen inovativnim i inkluzivnim sadržajima namenjenim osobama sa invaliditetom važan je korak u poboljšavanju statusa osoba sa posebnim potrebama i njihovog uključivanja u društvo.


Siniša Mali zaustavio gradnju i rekao da su građani u pravu - Bizlife.rs\nSiniša Mali zaustavio gradnju i rekao da su građani u pravu\n15:03 Beograd, 08/05/2017\nGradonačelnik Beograda Siniša Mali izjavio je da je danas zaustavio primenu plana detaljne regulacije kojim je predviđeno da se u blokovima 70 A i 44 na zelenoj površini izgrade stambeni, saobraćajni i objekti javne namene, a protiv čega su proteklog vikenda građani protestovali.\n“Ja sam već danas zaustavio taj plan i njegovu primenu. Veoma mi je važno da čujem šta građani imaju da kažu, tako da sam naložio glavnom urbanisti Milutinu Foliću da se sastane sa ljudima koji su nedavno protestovali tim povodom”, kazao je Mali, saopštila je Gradska uprava.\nOn je istakao da su mu planovi i ideje “potpuno nevažni” u poređenju sa onim što čuje od građana.\n“Kao i mnogo puta do sada, u saradnji sa građanima donećemo najbolje rešenje”, rekao je gradonačelnik.\nPodsetio je da je za protekle tri godine na Novom Beogradu uređeno više od 20 zelenih površina, kao i ulazi u zgrade i prilazi sa osobe sa invaliditetom.\n“U protekle tri godine pokazali smo da uvažavamo sugestije građana, pa mislim da ne postoji potreba za protestima. Sve što bi trebalo da urade jeste da nas obaveste o problemima koje imaju. Ovaj plan se neće primenjivati dok se ne pokrene dijalog sa ljudima koji žive u tom delu Novog Beograda”, kazao je Mali i dodao da ne želi da “građani budu izmanipulisani od ljudi koji žele političke poene”.\nI jos jedna potvrda da SISTEM NE FUNKCIONISE.\nI knez Milos ga je izbegavao djer je hteo DA SE PITA i da bi “cuo misljenje gradjana”\n08/05/2017 u 16:49


Opel Movano RWDDouble L3H2 Euro4 2.3...\nNaslovna > Automobili > Mini > Cooper > Mini za maksi uživanje\nPredstavljamo – Mini Convertible\nMini za maksi uživanje\nPopularni Mini konačno je dobio i dugo priželjkivani kabriolet model u Cooper i Cooper S izvedbi, za kojim će ovog ljeta sigurno ludovati mnogi ljubitelji vožnje sa vjetrom u kosi\nNakon 164.000 prodatih primjeraka širom svijeta, prva generacija planetarno popularnog Minija Convertible dobila je svog zamjenika, koji ne predstavlja ništa drugo do evoluciju vozačkog užitka i individualnog stajlinga karakterističnog za ovaj model. Sama evolucija dizajna nije finalizovana da nešto važnije promijeni u optičkom nastupu ovog modela, već u prvom redu da poboljša njegovu funkcionalnost i prilagodljivost različitim zadacima u svakodnevnoj vožnji. Opsežne izmjene doživjelo je sada posebno dorađeno ogibljenje, motori su postali jači i efikasniji, a bezbjednost je podignuta na stepenicu više, pri čemu je svakako najviše uticao novi sistem zaštitnih roll barova.\nOsim nove palete boja i proširene ponude serijske i opcione opreme, čime su mogućnosti personalizacije sada dobile potpuno novi smisao, novi Mini Convertible poseban je i po premijum materijalima, te odličnoj završnoj obradi. Novi Mini Convertible sada se odlikuje i veoma izdržljivim soft-top krovom, sa integriranom kliznom funkcijom, koji će pouzdano štititi vozača i putnike i od najlošijih vremenskih uslova. I mehanizam Minijevog mekog krova zaslužuje sve pohvale, jer mu je potrebno samo 15 sekundi da ga spakuje u zadnji dio, pa čak i kada je automobil u pokretu do brzine od 30 km/h. Od ostale šminke otvoreni Mini dobio je i unikatni Openometar, odnosno instrument za mjerenje vremena i pređenih kilometara u vožnji sa spuštenim krovom. Ovaj neobični, ali i malo kome potrebni instrument, pozicioniran je iza upravljača, odnosno odmah uz uobičajeni pokazivač obrtaja motora.\nU poređenju sa prethodnikom, nova verzija profitirala je i po pitanju prtljažnog prostora, koji se preklapanjem zadnjih sjedišta povećava na 660 litara, sasvim dovoljnih i za duže putovanje udvoje. Ovaj nivo svestranosti, inače teško ostvariv u kabriolet segmentu, omogućen je u prvom redu zahvaljujući inovativnom dizajnu i konstrukciji zaštitnih roll barova. U ovom slučaju on je izrađen iz jednog dijela, a postavljen je poprečno iza zadnjih sjedišta i to tako da ne opstruiše vidljivost unazad, seleći se automatski u gornji položaj samo u slučaju prevrtanja vozila. Novi Mini Convertible biće dostupan sa dvije varijante motora, 1.6-litarskim četvorocilindričnim benzincem sa potpuno varijabilnim menadžmentom ventila, koji pri 6.000 o/min ostvaruje maksimalnih 118 KS, te takođe 1.6-litarskom benzinskom jedinicom rezervisanom za Cooper S verziju, sposobnom da pomoću Twin-Scroll turbo punjenja i direktnog ubrizgavanjem goriva pri 5.500 o/min na prednju osovinu isporuči 172 KS.


Danska je objavila da će od 1. februara ukinuti sve preostale mjere protiv koronavirusa.\nDanska premijerka Mette Frederiksen obratila se naciji rekavši da bi poslije mnogih usiljenih konferencija za novinare konačno mogla da saopšti "nevjerovatno dobre vijesti".\n"Ovdje smo sa nevjerovatno dobrim vijestima: Sada možemo da uklonimo posljednja ograničenja zbog koronavirusa u Danskoj. Od 1. februara, za samo nekoliko dana, Danska će ponovo biti otvorena, potpuno otvorena. To označava prelazak u novo vrijeme za sve nas", rekla je ona.\n"Tokom pandemije, naše strpljenje i naša istrajnost i naše jedinstvo kao Danci bili su na testu. I danas možemo da kažemo da smo prošli (test). Spremni smo da izađemo iz sjenke korona virusa. Opraštamo se od ograničenja i dobrodošli smo u život kakav smo poznavali prije koronavirusa."\nNije bilo odmah jasno koja ograničenja će Danci ukinuti, ali to vjerovatno uključuje digitalnu zdravstvenu propusnicu, koja je sada neophodna za ulazak u muzeje, noćne klubove, kafiće, autobuse za zabave i za sjedenje u zatvorenom prostoru u restoranima.\nU Danskoj, osobe starije od 15 godina također moraju da daju propusnicu kada prisustvuju događajima na otvorenom gdje kapacitet prelazi 2.000.


Uslovi za vožnju povoljni, na graničnim prelazima bez dužeg čekanja\nSrijeda, 3.07.2019., 08:37 Srijeda, 3.07.2019., 08:37\nU Republici Srpskoj i Federaciji BiH ovog jutra povoljni su uslovi za vožnju, a izmjene u odvijanju saobraćaja moguće su na putevima gdje se izvode radovi.\nIz Auto-moto saveza (AMS) Republike Srpske savjetuju vozačima da putovanja planiraju u kasnim poslijepodnevnim časovima, da prave češće pauze tokom vožnje i obezbijede dovoljnu količinu tečnosti, te da izbjegavaju rizična preticanja i poštuju saobraćajne propise.\nS ciljem nesmetanog održavanja Evropskog prvenstva u raftingu na rijeci Vrbas u Banjaluci, saobraćaj će se na dionici magistralnog puta Karanovac-Crna Rijeka odvijati naizmjenično jednom trakom sutra od 10.00 do 16.00 časova i u petak, 5. jula, od 8.00 do 17.00 časova na lokalitetu “Bijeli Buk”-Krupa na Vrbasu.\nU subotu, 6. jula, na lokalitetu kanjona “Tijesno” saobraćaj će biti potpuno obustavljen u intervalu od 10.00 do 16.00 časova.\nZa vrijeme obustave, alternativni putni pravac je Banjaluka-Čađavica-Mrkonjić Grad.\nSaobraćaj će biti regulisan uz kontrolu pripadnika policijskih uprava Banjaluka i Mrkonjić Grad, a izmjena se neće odnositi na autobuse redovnih linija javnog prigradskog prevoza Banjaluka-Bočac i Banjaluka-Agino Selo, kojima je to jedini pristup naseljima, kao i za vozila hitne medicinske pomoći.\nU toku je preventivna kampanja “Niti jedna brza vožnja!” u kojoj učestvuju predstavnici Ministarstva saobraćaja i veza Republike Srpske, Ministarstva unutrašnjih poslova, Agencije za bezbjednost saobraćaja, AMS i društveno odgovorne kompanije “Auto Milovanović”, kao strateški partner.\nKampanjom se želi uticati na promjenu stavova kod vozača o važnosti i značaju ograničenja brzine, te prenijeti poruku svim učesnicima u saobraćaju koliko je važno poštovati ograničenje brzine kretanja, navode iz AMS.\nNa području Federacije BiH frekvencija vozila u jutarnjim časovima pojačana je u gradskim centrima.\nNa snazi je obustava saobraćaja na mostu preko rijeke Plive u Jajcu, na magistralnom putu, gdje su u toku sanacioni radovi.\nRadovi su u toku u tunelu “Vranduk dva” na magistralnom putu Zenica-Nemila, gdje se saobraća naizmjenično jednom trakom.\nAMS u rad je pustio video-kamere na graničnom prelazu Kostajnica, čime je vozačima omogućeno da se putem internet stanice www.ams-rs.com ili mobilne android aplikacije AMS Republike Srpske upoznaju o stanju saobraćaja na tom graničnom prelazu.\nIz AMS navode da nastavljaju da rade na tome da u što skorije vrijeme pruže mogućnost vozačima uvid u stanje saobraćaja i na preostalim graničnim prelazima u Republici Srpskoj(BiH).


Siva ekonomija — mere su tu, potrebna doslednost - Sputnjik Srbija\n18:31 17 April 2021\n20:38 23.12.2016 (osveženo 21:21 23.12.2016) Preuzmite kraći link\nVlada i Poreska uprava mogu da se pohvale da su uspeli donekle da smanje sive tokove, pa se sada procenjuje da se u nelegalnim vodama gubi 30,1 odsto BDP, dok je 2013. godine to bilo blizu 34 odsto BDP.\nAko je siva ekonomija dobra neka je uvedu Amerikanci\nCilj je sada postavljen na 26,7 odsto BDP-a, što je i dalje izuzetno visok procenat, čak i u odnosu na zemlje jugoistočne Evrope, u kojima se, prema podacima OECD-a, u sivoj zoni gubi između 22 i 24 odsto BDP. Da ne govorimo o razvijenim zemljama, poput Nemačke, Francuske, država Skandinavije, gde siva ekonomija čini nešto malo iznad 10 odsto BDP-a.\nDa li će i kako pomoći to što će Vlada narednu i 2018. godinu proglasiti godinama borbe protiv sive ekonomije? Rezultati bi obradovali ne samo zaposlene u javnom sektoru i obične građane koji godinama čekaju na bolje zdravstvo, školstvo, otvaranje muzeja… nego i privredu koja ne želi nelojalnu konkurenciju. Privrednici hoće da imaju predvidivost, transparentnost, pravnu sigurnost i iste uslove poslovanja, kako je to rečeno na godišnjoj konferenciji o sivoj ekonomiji.\nDo sada su „umereno zadovoljni“ postignutim rezultatima, a bolji mogu biti ako bude efikasnije saradnje inspekcije, carine, policije i drugih organa sa tužilaštvom i sudovima, smatra predsednik Upravnog odbora Američke privredne komore u Srbiji, Zoran Petrović.\n© AFP 2021 / INA FASSBENDER / DPA / AFP\n„Nemački Džejms Bond“ utajio porez\nProfesor na Beogradskoj bankarskoj ekonomiji Zoran Grubišić za Sputnjik kaže da neće reći ništa novo kada napomene da je u borbi protiv sive ekonomije ključna doslednost u sprovođenju mera koje već postoje.\n„Jasno je da mora da postoji strategija direktnih mera, ali je osnovna pojačana kontrola i koliko se to primenjuje na terenu“, kaže Grubišić.\nSve je, napominje on, predviđeno u paketu podrške i programima koje imamo sa međunarodnim finansijskim institucijama. Potrebno je izvršiti samo tu punu obuku i primenu i opet se sve svodi na doslednost u radu na terenu, dodao je on.\n„Svaka vlada je nekako bila nedosledna u primeni, a uvek će vam reći da je u strategiji to bitna stvar“, ocenio je Grubišić i napominje da se siva ekonomija uvek odnosi na one koji izbegavaju da plate porez.\n„U svakoj privredi postoji učešće sive ekonomije. Mi samo pričamo o tome šta je prihvatljivo“, kaže on.\nNeki ekonomisti, posebno iz našeg regiona suočenog sa dugogodišnjim privrednim posrtanjem, smatraju da treba tolerisati onu sivu ekonomiju koja je povezana sa ekonomijom opstanka, koja služi za preživljavanje marginalizovanih delova društva, a energično suzbijati onu povezanu sa nelegalnim stvaranjem većeg dohotka i njegovim prikrivanjem radi neplaćanja poreza.\nPredsednik Vlade Aleksandar Vučić je pak na konferenciji o sivoj ekonomiji konstatovao da je u društvu prisutno licemerje, jer se od velikih preduzeća zahteva da plate porez, a kada zbog toga završe u stečaju, onda se izlazi na ulice da se to spreči.\n„A kada kažemo da plate porez oni koji imaju radnje, prodaju pljeskavice i kada kažemo da ćemo zatvoriti objekat ako to ne urade, oni kažu da se iživljavamo nad malima“, ilustrovao je srpski premijer i poručio:\n„Plaćanje poreza je najveći patriotizam, jer svaki račun znači školu više za našu decu.“\nKao predsednik Vlade, dodao je, nije dozvolio da neko ne plati porez, a Poreska uprava, kaže, radi bez ikakvog političkog pritiska.\nNa pitanje da li je, s obzirom na izgovoreno na godišnjoj konferenciji i najava da će naredne dve godine biti godine borbe protiv sive ekonomije, znak političke volje da smo se sa tim ozbiljno uhvatili u koštac, Grubišić za Sputnjik kaže da treba sačekati.\n„Jedna je stvar najaviti i imati arsenal mera, a druga primeniti ih na terenu. Ja bih sačekao rezultate i nepristrasnu ocenu međunarodnih institucija da je to smanjeno“, kaže Grubišić.\nfiskalni račun, plaćanje poreza, siva ekonomija, privreda, BDP, Zoran Petrović, Zoran Grubišić, Aleksandar Vučić, Evropa, Srbija


Tanjug 25. maja 2022. 14:52\nANKARA – Predstavnici Turističke organizacije Beograda i Srbije danas su u Ankari predsatvili turističke potencijale Srbije i Beograda predstavnicima turističke privrede regije Anadolija.\nTurističko tržište centralne Turske otvoreno je pokretanjem direktnih letova između Ankare i Beograda krajem prošle godine, a direktor Turističke organizacije Beograda Miodrag Popović izrazio je uverenje da će se povećati broj turista iz regije Anadolije zainteresovanih da posete našu zemlju i prestonicu.\n„Sa ponosom i velikim zadovoljstvom predstavljamo turističku ponudu Beograda i Srbije u ovoj sezoni verujući da će turisti iz Anadolije, sa Ankarom u centru, reagovati pozitivno na Beograd kao što su to godinama unazad činili turski gosti iz Istanbula“, rekao je Popović.\nNaglasio je da su dva naroda međusobno dovoljno slični, a opet dovoljno različiti što čini da Srbija bude interesantni kao destinacija za goste iz ovog dela Turske.\nTakođe, dodao je da su u toku sve pripreme za period kada će se između Srbije i Turske putovati bez pasoša, odnosno samo uz ličnu kartu i istakao i da je pokrenuta i inicijativa za uspostavljanje direktnih letova i iz Izmira.\nAmbasador Srbije u Ankari Zoran Marković pozdravio je goste i istakao značaj leta koji postoji između Ankare i Beograda i posebno se zahvalio turskoj strani na pomoći i saradnji u njegovom uspostavljanju zbog činjenice da je to bio uspešan potez ne samo za jačanje turističkih veza već i političkih i ekonomskih.\nDirektorka Turističke organizacije Srbije Marija Labović predstavila je ponudu Srbije sa posebnim akcentom na kratke gradske odmore u Beogradu i Novom sadu i istakla udeo turskih gostiju u ukupnom turističkom prometu u Srbiji gde tursko tržište zauzima drugo mesto.\n„Imam veliku sreću da živim između dve zemlje. Iako mi je Turska dom, Srbija mi je u srcu!“, izjavila je Ivana Sert i pozvala sve građane Turske da što pre posete našu zemlju.\nIzrazila je uverenje da će Beograd sa njegovim kulturnim i zabavnim sadržajima, za svakoga ko ga bar jednom poseti, postati glavna destinacija.\nDogađaj koji je privukao veliku pažnju medija i turističkih poslenika dve zemlje su organizovale Turističke organizacije Beograda i Srbije uz podršku Ambasade Srbije u Ankari i Privredne komore Srbije.


Ikea će ove godine otvoriti rekordan broj prodavnica | Nova Ekonomija\nNajveći svetski prodavac nameštaja planira da otvori više od 50 prodavnica širom sveta u svojoj tekućoj finansijskoj godini, od kojih će većina biti u gradskim centrima, uprkos činjenici da se sve više prodaje obavlja putem interneta, piše Fajnenšal tajms.\n"Na ovaj način ćemo ubrzati našu ambiciju da postanemo pristupačniji mušterijama", rekao je izvršni direktor Ikee Džon Abramson Ring.\nAmbiciozni plan za nove prodavnice dolazi uprkos tome što je Ikea zabeležila pad godišnjih prihoda zbog globalne pandemije.\nProdaja u finansijskoj godini koja se završila u avgustu 2020. pala je za 4 odsto na 39,6 milijardi evra, saopštila je u utorak kompanija.\nMeđutim, prodaja na internetu porasla je gotovo 50 odsto, pa tako sada čini 18 odsto ukupne prodaje, u odnosu na 11 odsto prošle godine.\n"Sve investicije koje smo imali proteklih godina izvanredno su se isplatile. Na nekim prodajnim mestima uspeli smo da se prebacimo na onlajn prodaju za svega nekoliko dana", rekao je Džasper Brodin, direktor Inkga Grupe, najvećeg Ikeinog trgovca na malo.\nIkea je usred najveće transformacije u svojoj 77-godišnjoj istoriji, po svemu sudeći prebacivanjem fokusa sa velikih radnji izvan gradova, gde kupci moraju sami da pokupe nameštaj i kasnije ga sastave.\nKompanija sada eksperimentiše sa manjim prodavnicama u centru grada i nudi usluge kao što su dostava, montaža, pa čak i iznajmljivanje nameštaja.\nBrodin je rekao da je Ikein oporavak od pandemije bio jači nego što se očekivalo, a prodaja je od juna dostigla istorijski maksimum.\nKompanija je usred vraćanja sve finansijske pomoći koju je dobila od devet vlada širom sveta.


INFORMATIVNI SEMINAR U SARADNJI SA PRIVREDNOM KOMOROM BEOGRADA\nCilj seminara: Predstavljanje koristi uvođenja sistema za merenje učinka, čemu sve sistemi mogu da služe i zašto kompanija treba da ima jedan takav sistem. Merenje učinka će biti predstavljeno sa strateške strane, kroz šta sve sistem može kompaniji da omogući i kako se sistemom povećava produktivnost zaposlenih i same kompanije.\nKome je namenjen: Vlasnicima i generalnim direktorima, kao i svim rukovodiocima koji upravljaju ljudima i sektorima. Seminar se najpre obraća njima, jer su oni ti koji donose strateške odluke na nivou organizacije ili sektora i njima će značiti da saznaju kakve im koristi i mogućnosti merenje učinka strateški može doneti.\nŠta polaznici dobijaju: Sveobuhvatan pregled mogućnosti i koristi uvođenja sistema za merenje učinka, praktična iskustva kroz studije slučaja i analize koristi i isplativosti sistema kroz iskustva firmi koje su uvele sistem. Polaznici će imati priliku da postave konkretna pitanja predavaču, kao i da diskutuju, kada se budu radile studije slučaja.\nSagledavanje kompletnog procesa i koristi sistema za merenje učinka!\nŠta je sistem za merenje učinka\nKoristi merenja učinka u savremenoj organizaciji\nStrateška upotreba merenja učinka radi poboljšanja rezultata firme (i rada zaposlenih)\nKako uvesti sistem korak po korak\nAnaliza slučaja I: efekati, koristi i isplativost\nAnaliza slučaja II: Uvođenje sistema, analiza koristi i isplativosti\nObuka / Seminar: Seminar "Merenje učinka zaposlenih za menadžere"\nPrivredna Komora Beograd i iConsult d.o.o.\nIvan Marković, Senior Partner „iConsult“ d.o.o, šef tima za izradu sistema za merenje učinka, sa preko 10 godina iskustva u radu na sistemima u regionu i inostranstvu. Sertifikovani predavač sa više od 300 održanih seminara i obuka.\nČetvrtak, 21. maj 2015., od 13 do 17 časova Privredna Komora Beograd, Kneza Miloša 12, Beograd\nPuna kotizacija za seminar iznosi 9.000,00 dinara, a za članove Privredne Komore Beograda 7.000,00 dinara.


Postupci za utvrđivanje očinstva i dalje povređuju prava deteta\nUstavni sud Republike Srbije je, povodom ustavne žalbe maloletne E.N. i G.N, koje je zastupao Komitet pravnika za ljudska prava YUCOM, u aprilu 2013. godine, u roku od 3 meseca doneo odluku kojom je utvrđeno da su u postupku utvrđivanja očinstva, povređena prava deteta i to pravo da sazna svoje poreklo i pravo na pravično suđenje u razumnom roku.\nSam postupak utvrđivanja očinstva trajao je gotovo 11 godina, najviše iz razloga jer je otac deteta izbegavao prijeme sudskih poziva, a njegova porodica odbijala da svedoči. Iako je dva puta sud određivao veštačenje DNK analize krvi, otac deteta se nije pojavljivao u ustanovi određenoj za veštačenje. To je uticalo da dete bude u stanju produžene neizvesnosti u vezi sa svojim poreklom.\nSrpski sistem nema sredstvo da primora navodnog oca da poštuje sudsko rešenje kako bi se obavila DNK analiza. Po oceni Ustavnog suda, svakome se garantuje da se, bez saglasnosti, ne može podvrgnuti medicinskim ispitivanjima bilo koje vrste. U opisanoj situaciji, po oceni suda, potrebno je da postoje ili da se obezbede drugi mehanizmi kojima se mogu osigurati interesi i prava lica koje traži utvrđivanje očinstva.\nOvakvom odlukom, Ustavni sud je potvrdio stavove Evropskog suda za ljudska prava da su prava dece povređena u brojnim slučajevima (među kojima je Jevremović protiv Srbije) upravo zbog nedostatka i neprimene procesnih rešenja u postupku za utvrđivanje očinstva.\nKomitet pravnika za ljudska prava apeluje da se ovi stavovi uzmu u obzir prilikom donošenja i primene zakona jer će se na taj način izbeći povrede prava deteta u Srbiji da saznaju svoje poreklo. Takođe, neophodno je razmišljati i o visokoj odšteti koju građani Srbije iz budžeta plaćaju prilikom utvrđivanja ovih povreda, a zbog postojećih nedostataka sistema.\nDirektor Komiteta pravnika za ljudska prava


Pino Trubica (crvena) cena, cene Srbija, prodaja Beograd Novi Sad Niš\nPino Trubica (crvena) cene\nEPonuda nije internet prodavnica već Vam omogućava da brzo i lako nađete Pino Trubica (crvena) po najjeftinijoj ceni. Naš cilj je da kupci budu što bolje informisani o ponudi Pino Trubica (crvena) na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Pino Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pino Trubica (crvena) sa PRODAVCEM. EPonuda ne može da garantuje potpunu tačnost specifikacije i slika za Pino Trubica (crvena). Pre kupovine, podatke za Pino Trubica (crvena) proverite na sajtu PROIZVOĐAČA.


Vesti online / Vesti / Svet / Rešena misterija: Evo ko je stradao u eksploziji u Španiji\nRešena misterija: Evo ko je stradao u eksploziji u Španiji\nPolicija u akciji: Svo osumnjičeni za napad ili uhapšeni, ili mrtvi\nTa eksplozija se dogodila slučajno, verovatno usled nestručnog rukovanja opasnim sredstvima, a u prvom momentu policija nije konstatovala ništa čudno, već je saopšteno da se radi o eksploziji gasa. Zapravo, u toj kući nalazilo se oko 120 kanistera, koje su navodno džihadisti hteli da koriste u napadima u Barseloni.\nŠpanija: Novi napad - ubijena petorica, imali eksploziv (VIDEO)\n- Posmrtni ostaci imama su bili tamo, u kući u Alkanaru u kojoj se eksplozija dogodila - rekao je on.\n#BREAKING: DNA result comfirms that Abdelbaki Es Satty died in the house explosion in Alcanar. pic.twitter.com/KV5eJR0xk3 — BreakingNNow (@BreakingNNow) August 21, 2017\nTakođe, kako je saopštila katalonska policija, svih 12 osumnjičenih, koje je španska policija identifikovala posle dvostrukog terorističkog napada koji je izveden u četvrtak u Španiji, ubijeno je ili uhapšeno, ali bezbednosna operacija ostaje na snazi, i to ne samo u zemlji već i na međunarodnom nivou, saopštila je danas katalonska policija.\nPojavio se prvi snimak: Ovako je kombi uleteo među turiste u Barseloni\n- Danas su svih 12 osumnjičenih u rukama pravosudnog sistema, ili su nažalost, kao rezultat sopstvenih akcija, ubijeni - rekao je novinarima načelnik katalonske policije Hosep Luis Traperi, nakon što su zvaničnici potvrdili da je policija ranije danas ubila glavnog osumnjičenog Junesa Abukakuba, prenosi Rojters.\n- Već smo rekli da na međunarodnom nivou otvaramo niz oblika saradnje i to će se razvijati u narednim nedeljama - zaključio je on.\nPolicija otkriva: Zašto su teroristi na brzinu seli u kombi\nSVET Barselona: Policija likvidirala vozača "kombija smrti"


Zastoj u sprovođenju Prespanskog sporazuma dovodi do krize\nTanjug 12. jula 2019. 15:57\nSKOPLJE – Ukoliko dođe do odustanja od pune implementacije Prespanskog sporazuma, nakon promene vlasti u Grčkoj, to bi moglo da dovede do fundamentalne krize, smatraju analitičari.\nPrepsanski sporazum, koji podrzumeva promenu imena bivše jugoslovenske republike Makedonije u Republika Severna Makedonija postignut je prošle godine, a usaglasile i potpisale su ga vlasti u Atini i aktuelne vlasti u Skoplju.\nOstaje da se vidi kako će nova vlast u Grčkoj, na čelu sa premijerom Kirjakosom Micotakicem tumačiti taj sporazum, rekli su analitičari za Agenciju Anadoija.\nNa preremenim izborima u Grčkoj, održanim 7. jula pobedila je politička stranka Nova demokratija koju je predvodi Micotakis sa osvojenih 40 odsto glasova birača, dok je Sirica dosadašnjeg premijera Aleksisa Ciprasa izgubila izbore.\nPolitički analitičar Petar Arsovski za AA kaže da, ako se isključi pitanje imena, odnosi između Severne Makedonije i Grčke tradicionalno su uvek bili dobri/\nArsovski je dodao da je Grčka jedan od najvećih investitora u severnoj Makedoniji, kao i diplomatski odnosi, te da nikada nije bilo drugih otvorenih pitanja. Prema tome, na tehničkom nivou, smatra analitičar, odnosi će i dalje biti dobri, jer Grčka je između ostalog i jedan od najboljih promotera balaksnkih zemalja za članstvo u EU.\nAli što se tiče perspektive odnosa u prizmi Prespanskog sporazuma i njegove primene, Arsovski naglašava da je nakon izbora u Grčkoj sada na vlasti čovek koji ima drugačiji odnos prema Prespanskim sporazumom.\n„Sa promenom vlasti u Grčkoj, vladu većinom čine predstavnici Nove demokratije, koji u na vezi sa pitanjem Prepopskog sporazuma, problemom imena u Republika Severna Makedonija, ima romantičniji nacionalni narativ od svog prethodnika Ciprasa. Osim kada je u pitanju lokalna politika, rekao bih nacionalistička, patriotsko-populistička priča. U tom smislu, Prespanski sporazum ne može biti ukinut ili zamenjen nečim drugim jer je to sada državni sporazum i ovde Micotakis nema mnogo prostora za manevar, rekao je Arsovski.\nOn, kaže, očekuje da bude nekih zabrinjavajućih tumačenja tog sporazuma tamo gde još ima prostora za tumačenje.\n„Uglavnom se radi o reviziji istorije Prespanskog sporazuma, robnih marki … ovde očekujem da Micotakis preduzme korake koji se mogu protumačiti kao politički marketing u svojoj zemlji, što znači stroži pristup Grčke prema Prespanskom spoazumu u njegovoj daljoj implementaciji“, rekao je Arsovski.\nPrema Arsovskom, sadašnja vlada u Skoplju ima strateški interes da održi dobre odnose sa Atinom i naglasio da su to prvi koraci vlade u tom pravcu. Glavno pitanje, prema njemu, je kako bi bilo koja druga vlast, uvslovna desnica, „igrala“ sa Micotakišom.\n„Sadašnja levičarska vlada u Skoplju takođe želi da Micotakis ima odlične odnose jer želi implementaciju Prespanskog sporazuma. Može doći do fundamentalne krize ako imamo dve vlade, kako u Skoplju, tako i u Atini, koje ne žele implementaciju Prespanskog sporazuma. Onda imamo problem. Onda može doći do provokacija koje bi mogle ugroziti implementaciju Prespanskog sporazuma. Možete da bude stavljen jednostavo u ‘staus kuo’, što znači da se ne čini ništa, a to ne bilo dobro za region“, rekao je Arsovski.\nPredsednik Severnoatlantskog saveta Severne Makedonije i politički analitičar Ismet Ramadani kaže da postoje različita mišljenja u pogledu implementacije Prespanskog sporazuma od kada je došlo do promene vlasti u Grčkoj, u kontekstu prepreka za tumačenje samog sporazuma.\n„Ali ovde imamo rezerve, posebno u članu 19 Sporazuma (član 19 upućuje obje strane na Međunarodni sud pravde u Hagu, kako bi riješili određene sporove koji bi se pojavili tokom sprovođenja obaveza preuzetih sporazumom) kada s vremena na vreme, takvo tumačenje sporazuma može biti u rukama generalnog sekretara UN-a i Međunarodnog suda“, rekao je Ramadani.\nDoda je da se raduje jer misli da takvih situacija neće biti s obzirom na to da su pitanja vezana za istorijske ličnosti između dve države rešena.


Pametni sat iz kojeg izlazi čovjek koji igra – The PRESTIGE\nGadget 02.03.2018. pametni sat\nNajbolja stvar u vezi sa pametnim satovima je što informacije isporučuje direktno na ručni zglob korisnika\nTako bi neophodni podaci uskoro mogli da postanu još vidljiviji, te da se nađu direktno na koži korisnika. Pretpostavlja se da su slične težnje dovele i do proizvoda u obliku velikog pametnog sata iz kompanije Haier–Asu – koji ima ugrađen projektor, te informacije prikazuje na nadlanici onoga koji ga nosi, pa tako koža postaje drugi ekran. Tako projektor dok korisnik, na primjer, trči, na nadlanicu projektuje udaljenost, vrijeme, te napredak, dok se na displeju nalaze samo opcije kojima se kontroliše trajanje vježbanja.\nProjektor trenutno nema mnogo mogućih opcija, ali je zanimljivo da registruje pokrete, te da korisnik može da kontroliše uređaj i preko sopstvene nadlanice. Trenutno je namijenjen samo onima koji vježbaju, te stručnjaci ističu da se radi o tehnologiji koja nije dovoljno iskorišćena. Tu je i problem u vezi sa čitljivošću podataka koji se projektuju na kožu, budući da se čitanje sa ruke koja je u pokretu ispostavilo kao prilično teško.\nDa bi nadoknadili to što je sat ogroman, te druge nedostatke, kreatori su ubacili par zabavnih opcije, a kao što je ona za crtanje, ili ona koja projektuje sićušnog čovjeka koji igra. Onima koji su testirali sat nije potpuno jasno čemu minijaturni plesač služi, ali kažu da mu je posvećena cijela jedna aplikacija, te da je možda najbolja opcija u okviru ovog uređaja.


Ponovljena odluka o uvozu 50.000 tona sirovog šećera - Klix.ba\nSjednica Vijeća ministara\tPonovljena odluka o uvozu 50.000 tona sirovog šećera\n10.10.2012. u 15:12\t0\nPonovljena odluka o uvozu 50.000 tona sirovog šećera\nVijeće ministara BiH donijelo je danas odluku o ponavljanju količina tarifnih kvota u 2012. godini koje se odnose na uvoz sirovog šećera od šećerne trske za rafiniranje, oslobođen od carine u iznosu od 50.000 tona za korištenje u kapacitetima instaliranim u BiH do 31. decembra ove godine.\nOva odluka donesena je na današnjoj sjednici Vijeća ministara BiH na prijedlog Ministarstva vanjske trgovine i ekonomskih odnosa BiH.\nNa prijedlog ovog ministarstva, Vijeće ministara BiH donijelo je i odluku o dopuni odluke o zabrani uvoza i provoza određenih pošiljki u BiH radi sprečavanja unošenja afričke svinjske kuge, kojom se Ukrajina uvrštava na popis zemalja iz kojih je zabranjen uvoz određenih životinja i proizvoda životinjskog porijekla. Donesena je i odluka o dopuni odluke o zabrani uvoza i provoza određenih pošiljki u BiH radi sprečavanja unošenja koi herpes virusa, kojom se Italija uvrštava na popis zemalja iz kojih je zabranjen uvoz određenih vrsta ribe. Vijeće ministara BiH utvrdilo je danas Prijedlog osnova za pokretanje postupka za priznavanje nadležnosti Komiteta za prisilne nestanke od strane BiH, koji će Ministarstvo za ljudska prava i izbjeglice BiH dostaviti Predsjedništvu BiH u dalju proceduru.\nNa ovaj način, BiH pokreće proceduru za preuzimanje obaveza da provodi istrage s ciljem lociranja nestalih osoba, kao i da procesuira lica koja su odgovorna za nestanke, garantuje punu kompenzaciju njihovim porodicama i odgovori zahtjevima žrtava u BiH i efikasno reaguje na međunarodne obaveze. Danas je usvojen i Plan o smjernicama politika tržišta rada i aktivnim mjerama zapošljavanja u BiH za ovu godinu, koji je pripremila Agencija za rad i zapošljavanje BiH u saradnji sa Zavodom za zapošljavanje Republike Srpske, Federalnim zavodom za zapošljavanje i Zavodom za zapošljavanje Brčko distrikta.\nMjerama aktivne politike zapošljavanja za ovu godinu želi se pomoći u dostizanju ciljeva definisanih Strategijom zapošljavanja, koje se odnose na povećanje stope zaposlenosti mladih za dva odsto i stope zaposlenosti žena za 1,5 posto godišnje, te smanjenje stope dugotrajno nezaposlenih i drugih teško zapošljivih kategorija nezaposlenih osoba, saopšteno je iz Vijeća ministara BiH. Ovim planom, kako se navodi, nadležne institucije definišu i mjere na ublažavanje negativnih efekata svjetske ekonomske krize koja se reflektuju i na tržište rada u BiH.\nDodik ponovio: Lagumdžija mora da bude smijenjen\n10.10.2012. u 15:19\nBevanda s osmijehom prihvatio porazan Izvještaj Evropske komisije\n10.10.2012. u 15:07


Vesti online / Vesti / Svet / On je glavna tema u UN, Rusi stali u njegovu odbranu\nOn je glavna tema u UN, Rusi stali u njegovu odbranu\nRusija je podnela žalbu Ujedinjenim nacijama prošlog meseca zbog osuda jednog zvaničnika UN na račun republikanskog kandidata za predsednika SAD Donalda Trampa i nekih evropskih političara, potvrdili su za agenciju AP trojica diplomata.\nČurkin stao u odbranu Trampa\nOvakva intervencija potvrđuje neobične veze između republikanskog predsedničkog kandidata i Kremlja, navodi AP.\nNema dokaza da je Tramp tražio rusku pomoć, ili čak da je znao za kritike koje je uputio visoki komesar UN za ljudska prava Zeid Ra'ad al Husein.\nRuski ambasador u UN Vitalij Čurkin rekao je u petak za AP da se on žalio generalnom sekretaru UN Ban Ki Munu zbog opaski Zeida.\nDiplomate su za AP navele da se to dogodilo tokom privatnog sastanka 13. septembra kada je Čurkin ljutito protestovao zbog Zeidovog govora koji je osudio "demagoge" posebno pominjući Trampa i nekoliko populističkih lidera u Evropi, čak uporedivši njihovu taktiku sa propagandom Islamske države, navodi AP.\nPortparolka Trampovog izbornog štaba Houp Hiks za sada nije komentarisala ove navode.\nKremlj je saopštio da nema stav u vezi američkih izbora, a njihovi zvaničnici se protive mešanju UN u ono što se smatra unutrašnjom politikom suverenih nacija, navodi AP.\n* Papa pozvao Amerikance: Obavezno molitva pre izlaska na izbore!\n* "Zajedno sa Rusima poslati džihadiste u pakao"\n* Jeremić nije imao šanse: Amerika nije htela "Putinovog čoveka"


NSinfo: "Grad Novi Sad ne doživlјava Petrovaradin kao neko predgrađe"\n"Grad Novi Sad ne doživlјava Petrovaradin kao neko predgrađe"\nTokom proteklih pet godina, u cilјu pobolјšanja uslova za rad u\nOŠ ''Jovan Dučić'' u Petrovaradinu iz gradskog budžeta uloženo je oko 81,5 miliona dinara. Gradonačelnik Novog Sada Miloš Vučević posetio je tu obrazovnu ustanovu i tom prilikom naglasio da najveću progresiju, iz godine u godinu, u gradskom budžetu prave upravo kapitalni projekti u oblasti obrazovanja.\n- U oba objekta ove škole, i u Preradovićevoj ulici i u Malinovoj, uložena su značajna sredstva u cilјu pobolјšanja energetske efikasnosti i uslova za rad sa učenicima. Nabavlјena je nova oprema, sanirani su krovovi, fasade, kotlarnica, a obezbeđen je i urbani mobilijar, kao i sportski tereni i sadržaji. Na sremskoj strani, u Petrovaradinu, investirali smo u izgradnju sportske hale, a dva miliona evra do sada je uloženo u obnovu fasada u podgrađu Petrovaradinske tvrđave. To je siguran znak da Grad Novi Sad ne doživlјava Petrovaradin kao neko predgrađe, već je za nas to ravnopravni deo našeg grada. Razvijamo komunalnu i putnu infrastrukturu na ovoj teritoriji, ali puno je još posla pred nama. Nastavićemo da pratimo aktivnosti i potrebe škole ''Jovan Dučić'', u kojoj je, na opšte zadovolјstvo, ove godine upisano 38 đaka više nego prošle – naglasio je gradonačelnik Vučević.\nOn je takođe rekao da su planovi u oblasti unapređivanja sektora obrazovanja veliki, a da je trenutno najveći projekat izgradnja novog objekta muzičke i baletske škole. Međutim, kako je istakao, radi se na pospešivanju uslova za rad i u OŠ ''Ivo Lola Ribar, OŠ ''Velјko Vlahović'' u naselјu Šangaj, priprema se dokumentacija neophodna za realizaciju radova na proširenju objekta OŠ ''Prva vojvođanska brigada'', kao i objekta Medicinske škole, i još mnogo toga.\nDirektorica OŠ ''Jovan Dučić'' u Petrovaradinu Ružica Pavlović zahvalila je Gradu Novom Sadu na podršci i uloženim sredstvima, jer je, kako je ocenila, to rezultiralo povećanim brojem upisanih učenika, a bez odliva u gradske škole, kakav je bio slučaj ranijih godina.\n- Trudićemo se da dobrim rezultatima iskažemo zahvalnost svima koji su doprineli da naša škola bude među najbolјim u gradu – zaklјučila je Ružica Pavlović.\n... Novi Sad, obrazovanje, petrovaradin, ulaganje


Grad Gradačac - Zvanična web stranica - www.gradacac.ba - Otvoren „Centar za podršku dojenju“ u JZU Dom zdravlja Gradačac\nOtvoren „Centar za podršku dojenju“ u JZU Dom zdravlja Gradačac\nDatum kreiranja utorak, 21 Juni 2022 14:38\nGrad Gradačac je jedan od 5 gradova /općina iz FBiH zajedno sa 5 općina iz RS koji je učesnik projekta „Smanjenje rizika od katastrofa za održivi razvoj u BiH“ kojeg podržavaju Vlada Švicarske i Ujedinjene nacije u Bosni i Hercegovini.\nOvim projektom predviđena je „Uspostava i unapređenje organizacije i koordinacije u jedinicama lokalne samouprave kroz integrisani model upravljanja rizicima od katastrofa sa fokusom na sektore zaštite i spašavanja, obrazovanja, socijalne i dječije zaštite, zdravstva i poljoprivrede kako bi svi akteri adekvatno razumjeli svoju ulogu u smanjenju rizika od katastrofa“.\nShodno navedenom u oblasti zdravstva je predviđena „Podrška zdravstvenim sistemima u podizanju svijesti i promociji prakse isključivog dojenja prije, tokom i nakon vanrednih situacija na ciljanim lokacijama kroz obuke i informiranje i edukacije“.\nS tim u vezi danas je svečano otvoren „Centar za podršku dojenju“ u JU Dom zdravlja Gradačac. Ovaj Centar je mjesto podrške majkama nakon poroda i budućim mama koje žele informacije i edukacije za dojenje, ali i ženama koje se žele pripremati za jednu od najvažnijih uloga u životu-majčinstvo. Dojenje je od izuzetne važnosti za zdravlje djeteta, te ima brojne benefite za psihofizičko zdravlje majke.\nOva aktivnost će promovisati poboljšane prakse zaštite, kao što su isključivo dojenje i siguran prostor za savjetovanje trudnica i dojilja. Jačanje sistema i kapaciteta za podršku dojenju ključan je oblik pripravnosti za vanredne situacije.\nOvu aktivnost provodi UNICEF u koordinaciji sa drugim agencijama UN-a kroz pružanje podrške edukaciji i opremanju prostora.


Ne čuvajte jela pod folijom, bakterije se brzo razmnožavaju\nToplo vrijeme ubrzava proces kvarenja hrane, pa bi trebalo čim se prohladi nakon kuvanja da je stavimo u frižider.\nNa taj način jelo može ostati sveže i do četiri dana, ali je važno da se pravilno čuva.\nMnogi od nas samo ubace u frižider posudu sa hranom, pokrivenu aluminijumskom folijom, i tako je drže do sljedećeg konzumiranja. Međutim, istraživanja su pokazala da je ovakav način skladištenja jela štetan.\nPojedine bakterije, poput Bacillus cereus, ostaju na namirnicama i nakon kuvanja, a mrvice hrane na sobnoj temperaturi odlična su podloga za ove mikroorganizme, koji se brzo razmnožavaju, upozorava američki državni sekretarijat za zdravstvo.\naluminijska folija Hrana\nEvo za šta sve može da posluži aluminijska folija\nBrza hrana drastično smanjuje plodnost kod muškaraca\nDušica Runić kandidat SNSD-a za načelnika opštine Drvar\nAtraktivna pjevačica se tajno udala\nU Švajcarskoj poginuli sportski entuzijasti iz Španije\nPeres negativan na kovid-19, vraća se u Rejsing Point\nMilorad Dodik u posjeti Ribniku\nBanjalučka "Šupara" odlazi u istoriju\n22 glasova 55%\n7 glasova 18%\n11 glasova 28%


Mitrovčani uključite se: Javna rasprava o budžetu za 2016. godinu - Ozon Media\nSremska Mitrovica – Lokalni budžetski forum – javna rasprava o budžetu za 2016. godinu, biće održan u ponedeljak 21. decembra sa početkom u 11:00 časova u sali 3, Gradske kuće u Sremskoj Mitrovici.\nIz lokalne samouprave pozivaju sve građane da prisustvuju raspravi i svojim pitanjima, komentarima i sugestijama doprinesu kvalitetu diskusije, a zaključci sa ovog događaja pomoći će odbornicima prilikom donošenja konačne odluke o budžetu za 2016. godinu. Javna rasprava je namenjena svim zainteresovanim građanima, predstavnicima biznis zajednice i medija, a posebno predstavnicima udruženja građana koji se pozivaju da kritički prate realizaciju budžeta u narednoj godini. Prisutnima će se obratiti načelnik Gradske uprave za budžet i finansije Duško Šarošković.\nPo uzoru na mnoge razvijene lokalne zajednice, ove jeseni stanovnici Sremske Mitrovice imaju priliku da utiču na trošenje novca iz budžeta svoje opštine za 2016. godinu! Kroz organizaciju ankete Mitrovčani su mogli direktno da predlažu kako će se potrošiti deo novca iz lokalnog budžeta, a putem glasanja i da odlučuju za onaj projekat koji je prema njihovom mišljenju od najveće važnosti za grad.\nGlasanje u Sremskoj Mitrovici organizovano je u periodu od 26. novembra do 04. decembra u Gradskom uslužnom centru. U akciji je učestvovalo više od 500 građana, a od 5 predloga, najviše glasova je dobio drugi predlog, izgradnja azila za pse sa 272 glasa.\nNa Lokalnom budžetskom forumu građani će imati priliku da se upoznaju i sa ostalim aktivnostima u okviru programa Participativno budžetiranje kao i sa nacrtom budžeta grada za 2016. godinu. Biće predstavljeni prihodi našeg grada, kao i planirani rashodi za iduću godinu, a obrazložini će biti i razvojni projekti koji su ušli u budžet i druge budžetske stavke.\nOvu akciju sprovode Balkanska istraživačka mreža (BIRN Srbija) i NALED u saradnji sa gradom Sremska Mitrovica u okviru projekta Participativno budžetiranje. Uvođenjem prakse učešća građana u proces donošenja odluke o lokalnim budžetima, ovaj projekat za cilj ima da ojača ulogu koju mediji, civilni sektor, predstavnici lokalnih biznisa i građani imaju u demokratskim procesima na lokalu i da ojača kredibilitet odluka javne administracije.. Projekat je podržala Evropska unija u okviru IPA programa „Podrška civilnom društvu 2013“.


Akrapovič na EICMA sajmu - Moto Berza\nDokazani lider u segmentu premijum izduvnih sistema, ali i važna inovativna snaga u pomenutom sektoru, Akrapovič je fokusiran na visoke performanse, visok kvalitet, vrhunski dizajn i izdržljivost.\nKoriščenjem materijala poput titanijuma, super legura i kompozitnog karbona, slovenačka kompanija konstantno postavlja nove standarde i potpuno je spremna za uvođenje novih Euro 5 standarda.\nAkrapovič je ove godine imao zapaženo prisustvo na EICMA sajmu u Milanu, gde je prikazao široku ponudu svojih proizvoda, od kojih su mnogi po prvi put izloženi.\nTu su bili novi izduvni sistem za BMW C 400 X/GT, Vespu GTS 300 i Yamahu Tenere 700, kao i jediniceza Yamahu YZ450F i Hondu CRF250R. Ali to nije sve.\nNaime, Akrapovič je predstavio i kompomente za izduvni sistem na BWM R 1250 GS i novi izduv "savremene klasike" kompanije Triumph. Uz sve to, prikazan je Durability Dyno Robot, inovativni mehanički uređaj koji je Akrapovič proizvode podigao na novi nivo izdržljivosti i privukao dosta pažnje posetilaca.\nEICMA je važan događaj u kalendaru kompanije, pa su veliki napori uloženi da se Akrapovič predstavi na dostojan način.


Faktor | Vlada RS-a pisala Vijeću sigurnosti UN-a: "SDA krivac za neformiranje Vijeća ministara BiH"\nVlada RS-a pisala Vijeću sigurnosti UN-a: "SDA krivac za neformiranje Vijeća ministara BiH"\nRS je već ostvarila znatan napredak na traženim reformama za evropske integracije i nastavlja da predano radi na pristupanju BiH u EU, naveli su u izvještaju\nVlada Republike Srpske usvojila je 22. izvještaj Vijeću sigurnosti Ujedinjenih nacija koji je, generalnom sekretaru UN-a i zemljama članicama VS, uputio premijer RS-a Radovan Višković. Izvještaj se odnosi na period maj 2018-oktobar 2019. godine. U "Dijelu I" istaknuta je "posvećenost RS-a Dejtonskom sporazumu".\n- Republika Srpska uvjerena je da je dejtonska formula put ka uspjehu. Nažalost, određeni elementi u međunarodnoj zajednici ne shvataju značaj i ne poštuju dejtonska načela za buduću stabilnost i uspjeh Bosne i Hercegovine i nastavljaju da podrivaju dejtonsko uređenje, što dovodi do nepotrebnih političkih trvenja i zastoja. Uz to, Dejtonski sporazum izložen je napadima najveće bošnjačke stranke u BiH SDA. Nasuprot tome, RS bezrezervno prihvata Dejtonski sporazum i samo traži da se Ustav BiH sprovodi onako kako piše – istaknuto je u izvještaju Vlade RS-a.\nU "Dijelu II", Republika Srpska naglašava posvećenost radu ka konačnom članstvu BiH u Evropskoj uniji.\n- RS je već ostvarila znatan napredak na traženim reformama za evropske integracije i nastavlja da predano radi na pristupanju BiH u EU. Sa žaljenjem se konstatuje da napredak BiH ka članstvu u EU ometa prisustvo visokog predstavnika koji je prisvojio diktatorska ovlaštenja, kao i blokada sprovođenja rezultata izbora održanih 2018. godine koju sprovodi SDA – navodi se.\nVlada RS-a izražava uvjerenje da će, nakon što ove prepreke budu uklonjene, uz poštovanje dejtonskog okvira, BiH moći da ispuni kriterije za članstvo u EU. U "Dijelu III" govori se o "kontinuiranoj blokadi formiranja Vijeća ministara i vlada na drugim nivoima vlasti koju sprovodi SDA od izbora 2018. godine".\n- Traži se od međunarodne zajednice da osudi ovo nepoštovanje i sprovođenje rezultata demokratskih izbora. Također, RS poziva građane i članove međunarodne zajednice kojima je stalo do budućnosti BiH, da osude ekstremističku deklaraciju koju je SDA usvojila 14. septembra tekuće godine i koja poziva na rušenje Dejtonskog sporazuma – istaknuto je u izvještaju Vlade RS-a upućenom Vijeću sigurnosti UN-a.\nVlada RS-aVijeće sigurnosti UN-a\nZornić pa Alagić\nRadnici tvrde, Uprava Toplana šuti: Umjesto dva, dobit će četiri izvršna direktora i 16 rukovodećih pozicija


Predsednik EP gurnut u stranu u razgovorima o odgovoru na krizu | EurActiv Serbia\nRead time : 1 m, 33 s\nHolandski premijer Mark Rute i nemačka kancelarka Angela Merkel isključili su predsednika Evropskog parlamenta Davida Sasolija iz diskusija o odgovoru EU na krizu zbog epidemije korona virusa, piše španski list Pais.\n"Glavni lideri zajednice održali su drugu video-konferenciju o krizi zbog korona virusa 6. aprila uz primetno odsustvo predsednika EP Davida Sasolija", izvestio je španski list.\n"Lider jedine institucije čiji su predstavnici izabrani glasovima građana ponovo je namerno isključen iz rada foruma zaduženog da pripremi mapu puta sveobhvatnog plana oporavka... Nemačka i Holandija predvode isključenje Sasolija", dodaje Pais.\nIzvori u parlamentu EU potvrdili su za EURACTIV.com da Sasoli učestvuje u tele-konferencijama na dnevnom nivou sa Ursulom fon der Lajen i Šarlom MIšelom ali ne i na video-konferencijama.\nIsti izvori kažu da je to "veoma čudno" pošto je Evropski parlament ključna institucija EU.\nNa poslednjem Evropskom savetu lideri Unije tražili su da predsednici Evropske komisije, Evrogrupe, Evropske centralne banke i Saveta EU predstave neformalne predloge plana oporavka. U "normalnim" okolnostima, diskusiju bi vodilo pet predsednika uključujući Sasolija.\nŠpanski list prošle nedelje je izvestio da je kancelarka Merkel blokirala Sasolijevo učešće zbog bojazni da će se on zalagati za korona obveznice, odnosno opciju kojoj se Berlin oštro protivi.\n"Evropski parlament predstavlja volju građana i zato zaslužuje maksimalno poštovanje. Njegov predsednik ne samo da mora da se čuje, već mora i da bude tu kada se odlučuje. Nećemo dozvoliti nijednom premijeru ili kancelaru da utiša njegov glas", napisala je na Tviteru predsednica grupe socijaldemokrata u EP Irace Garsija (Iratxe Garcia).\nEvropske podele sever-jug oko korona obveznica ne postoje samo na nivou članica nego i u institucijama EU.\nSasoli, Portugalac Mario Senteno (šef Evrogrupe), Francuz Tijeri Breton (evropski komesar za unutrašnje tržište) i Italijan Paolo Đentiloni (komesar za ekonomiju) podržavaju opciju korona obveznica.\nS druge strane, protiv te ideje su predsednica EK, Nemica Fon der Lajen, i direktor Evropskog stabilizacionog mehanizma Klaus Regling.


Predstavljena nova web stranica Vlade i Skupštine SBK - Vlada SBK - KSB\nPremijer Srednjobosanskog kantona, Tahir Lendo i predsjedavajući Skupštine Srednjobosanskog kantona Josip Kvasina, zajedno sa sekretarom Ureda za evropske integracije, fondove, odnose s javnošću i kvalitet prema međunarodnom standardu Muhamedom Softićem predstavili su novu web stranicu Vlade i Skupštine Srednjobosanskog kantona.\nNova web stranica Vlade i Skupštine Srednjobosanskog kantona je urađena u sklopu projekta USAID/SGIP-a Projekta jačanja institucija i vlasti u Bosni i Hercegovini. Stranica je modernog dizajna, preglednija, i pružat će više informacija o radu institucija Kantona. Jedna od važnih novina nove web stranice jesu „javne nabavke“ i preglednost dokumentacije.\nPredstavnici Vlade i Skupštine Srednjobosanskog kantona su takođe potpisali Sporazum o primopredaji odnosno prenosu računarske opreme, a sve u cilju pružanja kvalitetnije informacije krajnjim korisnicima.\npogledano 2795 puta\n» Saopštenje sa 80. sjednice Vlade SBK 2018. godina\n» Javni oglas za podnošenje prijava za projekte namijenjene za zaštitu okoliša u 2018. godini


Nezapamćena suša dovela do ogromne krize u ovoj zemlji: Od danas struja skuplja 7 odsto - Biznis Telegraf.rs\n01/09/21 | 09:50\nHidroenergija je najveći izvor za proizvodnju električne energije u Brazilu\nBrazilski ministar rudarstva i energetike, Bento Albukverke, poručio je građanima da je energetska kriza u zemlji gora nego što se ranije mislilo, jer je nezapamćena suša desetkovala proizvodnju hidroelektrana.\nU televizijskom obraćanju naciji juče uveče, Albukverke je rekao da se "kriza produbila i da su rezerve vode u hidroelektranama pale na najniži nivo zabeležen u poslednju 91 godinu".\n- Želim da vas obavestim da su se naši hidroenergetski uslovi pogoršali. Kišna sezona na jugu bila je gora nego što se očekivalo. Kao rezultat toga, akumulacije naših hidroelektrana na jugoistoku i srednjem zapadu zemlje pretrpele su veći pad od očekivanog - naveo je on, a prenosi Rojters.\nBrazil je zbog suše, kako je dodao, izgubio proizvodnju eletrične energije iz hidroelektrana jednaku količini struje koju troši Rio de Žaneiro tokom pet meseci.\nHidroenergija je najveći izvor za proizvodnju električne energije u Brazilu.\nMinistar je naglasio da Brazilci moraju da učine sve što je u njihovoj moći da smanje potrošnju energije kako bi ublažili krizu, i da je državnim saveznim agencijama rečeno da smanje potrošnju struje za 20 posto.\nRanije tokom dana, Ministarstvo energetike je saopštilo da će vlada povećati cene električne energije zbog suše, pri čemu će potrošači u proseku plaćati za 6,78 posto višu cenu počev od 1. septembra.\nAlbukverke je takođe rekao da je Brazil primoran da uvozi električnu energiju od suseda i da pojača proizvodnju struje u elektranama na fosilna goriva, što je za zemlju skuplje.


Novi Sad: Kazne za roditelje zbog neopravdanih izostanaka dece : Južne vesti\n16:53, 19. 3. 2019.\n„I ranije je dolazilo do pokretanja prekršajnih postupaka protiv roditelja, samo što je to radila Gradska uprava za obrazovanje, a sada to radi škola", kaže za BBC na srpskom Jasmina Pastonjicki, predsednica Aktiva direktora osnovnih škola u Novom Sadu.\n„Roditelj je dužan da u zakonskom periodu - osam dana nakon povratka deteta u školu - opravda izostanke."\n„Prema pravilniku, roditelj može da opravda samo tri dana odsustva, a za duži izostanak mora da ima zvanično lekarsko opravdanje", kaže Jelena Desnica iz Saveta roditelja osnovnih i srednjih škola.\n„Svako dete treba da ima izabranog lekara. Ako iz Doma zdravlja ne potvrde da je dete imalo zdravstvene probleme, obraćamo se Centru za socijalni rad koji jedini ima prava da uđe u porodicu i utvrdi da li su ti izostanci opravdani", dodaje ona.\n„Obraćamo se sudiji za prekršaje, koji potom sprovodi postupak ili ga odbacuje", kaže Pastonjicki.\n„Ako pogledate, to je 19 pokrenutih prijava na teritoriji Novog Sada, u kom ima 36 osnovnih i 16 srednjih škola."\nDodaje da obraćanje sudiji predstavlja „krajnju mogućnost kada nemamo odgovor od roditelja, kada odbijaju da sarađuju ili to rade na pogrešan način."\n„Postoji ta predrasuda, kada roditelji kažu 'Ono je sad u školi, to je sad njihova briga', ne shvatajući da snose odgovornost iako su dete ubacili u obrazovni sistem", kaže Ćorić za BBC na srpskom.\nPrema članu 84 Zakona o osnovama sistema obrazovanja i vaspitanja, „roditelj, odnosno drugi zakonski zastupnik deteta, odgovoran je za redovno pohađanje nastave".\n„Ako su deca bežala sa časova, a roditelji nisu obavešteni o tome, to je onda stvar intervencije unutar porodice i otkrivanja razloga zašto dete nije moglo da kaže roditeljima da nije išlo u školu", kaže Ćorić.\nU tri slučaja roditelji su platili po 5.000 dinara, što je, prema Zakonu o osnovama sistema obrazovanja i vaspitanja, iznos minimalne kazne.\n„Neprihvatanje odgovornosti da je dete nešto uradilo je česta pojava."\n„Sami nastavnici znaju koliko časova mogu roditelji da opravdaju. Ako su prihvatili više od toga, onda je i na njima odgovornost."\nDodaje da dete „može da izbegne neki pismeni, kako ne bi dobilo lošu ocenu, ali sa druge strane, to je bila njegova obaveza i odgovornosti i baš zbog toga treba da ode u školu i suoči se sa posledicama".\n„Ako ih samo štitimo od svega, bojim se da od njih ne pravimo ljude", kaže Ćorić.


Advokat ima dokaze koji mogu da okončaju izbornu trku Hilari Klinton | WebTribune\nHome U FOKUSU Advokat ima dokaze koji mogu da okončaju izbornu trku Hilari Klinton\nPosted date: октобар 02, 2016 In: U FOKUSU\nDžared Bek, advokat koji vodi zajedničku tužbu protiv DNC zbog navoda o široko rasprostranjenoj izbornoj prevari, rekao je da sede na potencijalno eksplozivnim i optužujućim dokazima koji bi mogli ukloniti Debi Vaserman Šulc sa javne funkcije, kao i srušiti na kolena predsedničku kampanju Hilari Klinton.\n“Bilo je zabrinutosti da izborni rezultati Floride ne prikazuju stvaran broj glasova,“ rekao je za Džared Bek, partner u Beck & Lee Tril Lawyers i osnivač JamPAC. “U ovom trenutku, mi istražujemo izborne rezultate Okruga 23. Otvoreni smo za sve mogućnosti.“\nJamPAC, osnova Super PAC-a koji ima za cilj da vrati glas naroda u vladu, je objavio javne zahteve evidencije supervizorima izbora za okruge Brovard i Majami-Dejd na Floridi.\nRegioni pokrivaju 23. izbore kongresnog distrikta između Vaserman Šulcove i Tima Kanova – koje je osvojila Vaserman Šulcova, uprkos nedavnoj ostavci na predsedavanje DNC-om u svetlu WikiLeaks-ovog objavljivanja mejlova koji pokazuju da je DNC prekršio svoju povelju.\n“Požalili su nam se članovi javnosti po pitanju tačnosti rezultata. Kako bismo najbolje rešili ove probleme, smatramo da je neophodna sveobuhvatna, nezavisna revizija,“ rekao je Bek.\nZahtevi javne evidencije koje je načinio JamPAC obuhvataju sve glasačke listiće, uključujući i odsutne listiće, na kojima se glasalo na izborima u 2016., kao i sve elektronske podatke, podatke glasačkog lanca, i sve elektromehaničke komponente sistema glasanja koji su korišćeni na izborima.\nJamPAC je i formalno zatražio da se svaki pokušaj brisanja, seckanja ili bilo koji drugi način oštećenja traženih podataka i papira, uključujući i elektronske podatke, odmah prekine.\n“Sprovođenje rigorozne revizije će zahtevati značajne troškove. Mi smo sigurni da možemo podići potrebna sredstva kako bi sproveli ovu istragu, ali će nam za ovo biti potrebna pomoć javnosti. Praćenje integriteta naših izbora je sastavni deo našeg demokratskog procesa.!\nNa pitanje šta je “završna igra“ ove istrage, rekao je: “Moraćemo da vidimo šta će podaci na kraju pokazati, ali krajnji cilj je da budemo sigurni da su naši izabrani zvaničnici izabrani legitimno.“\nBek je takođe istakao kontradiktorne izjave Vaserman Šulcove u vezi sa ponašanjem DNC-a tokom primarnih izbora. On je rekao, “Mi znamo da je Šulcova napravila oba od tih komentara“:\n“Na osnovu naših pravila, DNC ostaje neutralan na ovim izborima,“ za CNN.\n“Posao koji smo uradili da bismo pripremili Hilari Klinton da bude naš kandidat a zatim da se uverimo da bi mogla biti izabrana za predsednika, je od ključnog značaja za unapređenje važnih pitanja,“ u debati sa Timom Kanova.\nBek je rekao: “Nalazim da su te dve izjave kontradiktorne, i očekujemo zadiranje u dokaze ukoliko nam se ukaže prilika od strane suda po pitanju DNC tužbe.“\nPomogao je siromašnoj devojčici: Ono što je dobio zauzvrat je najbolji poklon na svetu – VIDEO\nNeće biti kompromisa sa SAD o Siriji: Bitka za Alepo će biti dobijena u roku od nekoliko nedelja – VIDEO\nZastrašujuća sila, Zapad strahuje : Potpuna dominacija novog ruskog nuklearnog naoružanja\nNeverovatan simptom kancera: Ova fotografija može da vam spasi život\nAMERIKA SPREMNA NA RAT: Postoji mogućnost velikog sukoba\nMali svetski rat u Siriji: Amerika čeka da se Rusija i Turska međusobno iscrpe i blokiraju\nHilari Klinton obećala da će eliminisati Asada za sva vremena, ako postane predsednik SAD


Festival cveća u Somboru\nFestival cveća, dvanaesti po redu, je prva veća manifestacija nakon vanrednog stanja koja je organizovana u Somboru. Festival koji je pre dve godine važio za najveći tog tipa u ovom delu Evrope, imao je manji broj izlagača ali je ponuda cvetne rasade kao i dekorativnih ukrasnih predmeta za bašte i cvetnjake bila bogata. ...\nU inat smeni sunca i kiše tokom prva tri festivalska dana, stotinak izlagača i proizvođača cveća pretvorilo je somborsku glavnu ulicu u najlepše cvetnu baštu.\n"Da nije bilo korone, verujte, ove godine je bilo potvrđeno učešće izlagača iz 12 zemalja, čak je i Slovenija želela da se odazove festivalu ali nisu uspeli da se probiju. Većina ljudi je bila u karantinu a reč je o proizvodnji u kojoj moraš biti prisutan a ljudi nisu mogli. Imali smo goste iz Zagreba koji su rekli da njihov velesajam koji je drugi u Evropi, nije ni trećina onoga što je u Somboru" objasnio je organizator 12. somborskog Festivala cveća.\nIako je festival kasnio skoro dva meseca, vegetacija nekih cvetnica na izmaku, izlagači su se potrudili da posetiocima ponude raznovrsnu cvetnu rasadu, začinsko bilje, grmove, ukrasno šiblje i nekonvencionalne rasade za bašte, aleje i balkone.\n"Ljudi traže za bašte, za dekoracije, za balkone nešto što lepo cveta ali raspituju se i za ove mandarinice i limune, odnosno nešto što je drugačije i pomalo neobično" objasnila je Jelena Knežević iz Novo Sada.\n"Begonije, pištike, vinke, kadife, salvije pa čak i ruže iz uvoza ... kako sam ja primetio bolje kupuju nego prethodnih godina. Dolazimo na festival više od deset godina, jako smo zadovoljni jer smo ove godine dobro prodavali" ispričao je Peter Mihalj, proizvođač iz Kupusine.\n"Moja ponuda je stvarno specifična. Imam većinom biljke koje se ne tretiraju. Tu su vrste japanskih krušaka i jabuka, limun za dvorište, takozvani sibirski i nar... To je sve što je ostalo od prodaje. Narod je predivan ovde i želeo bi da svako iz mog kraja poseti ovaj festival! " istakao je Dejan Dimitrijević, proizvođač iz Despotovca.\nU okviru cvetnog festivala organizovana i prodajna izložba starih zanata i rukotvorina.


DONACIJA UDRUŽENJU ZA POMOĆ MNRO: DM i Andrija Jo prikupili 300.000 dinara - Dnevnik Juga\nPočetna / DOGAĐAJI / DONACIJA UDRUŽENJU ZA POMOĆ MNRO: DM i Andrija Jo prikupili 300.000 dinara\nSrdjan Stamenkovic 06/03/2020\tDOGAĐAJI, EKONOMIJA, Leskovac Ostavi komentar\nNajveći drogerijski lanac u Evropi otvorioje 5. marta jubilarnu 100.dm drogeriju u Srbiji, a prvu u Leskovcu, čime nastavlja širenje na domaćem tržištu.\nKompanija dm drogeriemarkt posluje uSrbiji od 2004. godine, a proteklu jubilarnu 15. godinu poslovanja u Srbiji zaokružila je sa zabeleženim rastom od 21,9 odsto i ostvarenim prometom od 13,3 milijarde dinara. Paralelno sa uspešnim poslovnim rezultatima, kompanija nastoji da na svakom koraku ulaže u zajednicu u kojoj posluje, o čemu svedoče brojna priznanja stručne javnosti, između ostalih, Nacionalna nagrada Privredne komore Srbije za društveno odgovorno poslovanje „Đorđe Vajfert“, kao i nagrada Privredne komore Srbije „Beogradski pobednik“ za ostvarene rezultate privređivanja.\nKompanija dm drogerie markt trenutno posluje u 13 zemalja Evrope, sa mrežom od preko 3.600 prodajnih objekata i preko 62.000 zaposlenih. Računajući novootvorenu drogeriju u Leskovcu, danas kompanija posluje sa100 drogerija u 28 gradova širom zemlje.\nTagoviAndrija Jo dm drogerija Leskovac\nPrethodni Korona virus u Srbiji – saveti stručnjaka KAKO DA SE ZAŠTITITE?\nSledeći Gro Dveri osudio napad na novinara Jugmedie i najavio program rada u predstojećoj izbornoj kampanji\nGradski štab za vanredne situacije danas je osim epidemiološke sitiuacije i pripreme za masovnu imunizaciju …


Važan dvomeč Radničkog sa Naisom - iKragujevac\nsreda, 06 novembar 2019 12:45\n- U kratkom periodu očekuju nas dve važme utakmice sa Naisom. Najpre u Kupu, gde je ulog veliki, jer pobednik ide na fajnal-for Kupa, a potom i u ligi u kojoj želimo da nastavimo sa dobrim partijama. Imali smo dobru uvertiru Zadru, gde smo odlično odigrali, a pritom smo odmarali tri najiskusnija igrača kako bi se što bolje pripremili za duele sa Nišlijama i Solarisom – rekao je Tihomir Nikolić, pomoćni trener Radničkog.\n- Niš je jako dobra ekipa, uvek neugodna i kod kuće i na strani. Naši dosadašnji dueli su bili neizvesni i zanimljivi i verujem da će publika i ovoga puta uživati. Nadamo se da ćemo preskočiti prvu prepreku i naći se na završnom turniru. Pozivam publiku da dođe u što većem broju i da nam da vetar u leđa u napadu na prvi domaći trofej – zaključio je Nikolić.


Ружић са студентима Правног факултета у Београду о значају имунизације - Моја учионица\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić razgovarao je danas sa studentima Pravnog fakulteta u Beogradu o značaju vakcinacije mladih protiv Kovida 19.\nU razgovoru sa studentima Ružić je poručio da je jedini način da se pobedi korona dostizanje kolektivnog imuniteta i naveo da je i sam primio tri doze vakcine.\nMinistar je kazao da je u prosveti vakcinisano oko 52 odsto zaposlenih i dodao da je više puta ukazaivao na značaj imunizacije.\nI dalje nemamo dovoljno vakcinisanih građana za potpunu imunizaciju i pobedu nad Korona virusom koja bi, najjednostavnijim rečima, značila i potpuni povratak uobičajenom načinu života“, kazao je Ružić i dodao da smatra da su ovakvi razgovori i diskusije veoma značajni.\nOn je podsetio da su studenti od marta mogli da se vakcinišu u studentskim poliklinikama i domovima širom Srbije, kao i da postoji onlajn savetovalište i mnoge druge aktivnosti posvećene značaju vakcinacije.\nPrema njegovim rečima, upućen je i zahtev Kriznom štabu da se formira poseban Tim koji bi pratio stanje na fakultetima, kao što je slučaj sa osnovnim i srednjim školama.\nRužić je ocenio i da je saradnja sa predstavnicima studenata izuzetno dobra.\nGledali smo da sve ideje, odnosno iskazane potrebe u vezi načina studiranja uslišimo i pošaljemo preporuke visokoškolskim ustanovama”, dodao je ministar.


Iz tog resora su pozdravili "brzu reakciju" nadležnih u procesuiranju odgovorne osobe za napad na službenicu odeljenja Medjuopštinskog centra za socijalni rad koji pokriva Ljig, Lajkovac i Mionicu. "Gradjani i korisnici usluga socijalne zaštite koji imaju primedbe na postupanje zaposlenih u sistemu socijalne zaštite, imaju pravo pritužbe i žalbe sa jasno utvrdjenim procedurama koje su im u svakom momentu na raspolaganju", stoji u saopštenju. Mediji su preneli da je zaposlena u Centru za socijalni rad u Lajkovcu napadnuta juče popodne kada je "nepoznatom tečnošću" za koju se pretpostavlja da je sona kiselina, polila 43-godišnja žena koja je ubrzo privedena.\nIz tog resora su pozdravili “brzu reakciju” nadležnih u procesuiranju odgovorne osobe za napad na službenicu odeljenja Medjuopštinskog centra za socijalni rad koji pokriva Ljig, Lajkovac i Mionicu. “Gradjani i korisnici usluga socijalne zaštite koji imaju primedbe na postupanje zaposlenih u sistemu socijalne zaštite, imaju pravo pritužbe i žalbe sa jasno utvrdjenim procedurama koje su im u svakom momentu na raspolaganju”, stoji u saopštenju. Mediji su preneli da je zaposlena u Centru za socijalni rad u Lajkovcu napadnuta juče popodne kada je “nepoznatom tečnošću” za koju se pretpostavlja da je sona kiselina, polila 43-godišnja žena koja je ubrzo privedena.\nPovodom današnjeg Svetskog dana civilne zaštite Ministarstvo unutrašnjih poslova Srbije je saopštilo da je njegov Sektor za vanredne situacije formirao 169 specijalizovanih jedinica civilne zaštite za zaštitu i spasavanje.\nOd toga je 100 specijalizovanih jedinica sa oko 2.500 pripadnika prošlo obuku i spremno je za delovanje.\nU Srbiji je šest vrsta specijalizovanih jedinica civilne zaštite za zaštitu i spasavanje: gašenje požara, za spasavanje na vodi i pod vodom, za spasavanje iz ruševina, za zbrinjavanje, za pružanje prve pomoći i za radiološko-hemijsko-biološku zaštitu.\nMedjunarodna organizacija za civilnu zaštitu je 1990. godine ustanovila 1. mart kao Svetski dan civilne zaštite.


M. P. 18. oktobra 2019. 16:32\nTom prilikom sektor građevinarstva, saobraćaja i infrastrukture biće bogatiji za još jedan zajednički posao dve zemlje.\nSkandal u Njujorku: Rus se podsmevao Amerikancima, sudiji pokazao…\nU pitanju je tržište sa više od 183 miliona stanovnika, što, pored direktnih trgovinskih preferencijala, pruža i dodatnu investicionu privlačnost Srbiji.\nProstor za unapređenje saradnje i dalje se nudi proizvodima našeg agrara, a ruskim investitorima mogle bi da budu zanimljive i srpske banje, obzirom da profit privatnih banja raste po stopi od 10 do 15 odsto godišnje.\nKako je nedavno ocenjeno na privredno-kulturnom Forumu u Privrednoj komori Srbije, potencijala za unapređenje ima i u sektorima proizvodnje biođubriva ali i u industriji filma.\nPodaci za osam meseci ove godine govore da je spoljnotrgovinska razmena sa Ruskom Federacijom iznosila 2,18 milijardi dolara, što je za 7,9 odsto više u poređenju sa istim periodom prethodne godine.\nMeđutim, izvoz iz Srbije je vredeo 661,7 miliona dolara, što predstavlja smanjenje od 7,6 odsto.\nS druge strane, vrednost uvoza iz Rusije bila je 1,52 milijardi dolara što je više za 16,4 odsto u odnosu na osam meseci 2018. godine.\nKada je reč o „top 10“ izvoznih proizvoda koje smo ove godine plasirali u tu zemlju, na prvom mestu su i dalje sveže jabuke (10 odsto našeg izvoza u RF), zatim spoljne gume za kola (sedam odsto), hula-hop čarape, lekovi, karton i hartija, preparati za čišćenje, jagode, cevi od bakra, pumpe za grejanje, soja…\nOd Rusa nam uobičajeno najviše stiže gas, nafta i ulja, kao i cevi za transport ovih energenata, đubriva, različite rude ali i avioni, odnosno manje letelice.\nRuska Federacija se prošle godine našla na 4. mestu tržišta na koje izvozimo (5,3 odsto u ukupnom izvozu) iza Nemačke, Italije i BIH.\nNa listi uvoznih tržišta ova zemlja je na 5. mestu iza Nemačke, Italije, Kine i Mađarske.\nNa osnovu podataka Ministarstva finansija, sa Rusima je u prvih osam meseci ove godine poslovalo 1.473 kompanija u našoj zemlji, njih 504 samo izvoze, 815 samo uvoze a 154 ima razmenu u oba smera.\nPrema podacima Agencije za privredne registre, na teritoriji Srbije ima 895 aktivnih privrednih subjekata čiji su većinski vlasnici državljani Ruske Federacije, odnosno pravna lica registrovana u Rusiji.\nNajveći broj njih posluje u oblasti trgovine na veliko i malo i sektoru popravke motornih vozila i to 410 preduzeća.\nOdmah za njima su firme koje se bave stručnim, naučnim, kao i inovaciono-tehničkim delatnostima – 93.\nZnačajan je prostor za unapređenje i sa pojedinačnim ruskim republikama na prostoru Ruske Federacije.\nOva zemlja broji 21 autonomnu republiku, koje su raspoređene u osam vremenskih zona i nude brojne proizvode i za naše tržište.\nPa tako, na primer, mala ruska republika Kabardina-Balkarija traži moderne mašine i plastičnu ambalažu, a nudi konzervirano voće i povrće, vodu iz glečera, ikru, jesetre…\nKazahstan, zatim, traži sedišta za kola, pivo dobijeno od slada kao i ostala fermentisana pića što daje prostora našoj industriji.\nIsto tako, prostor postoji i za izvoz naše hrane za životinje i semena suncokreta, zatim svežeg voća (kajsija, trešanja, krušaka), ali i smrznutog i kuvanog voća.


Unaprjeđenje saradnje zajednički interes\nUnaprjeđenje saradanje, posebno na ekonomskom planu, zajednički je interes Crne Gore i Maroka, ocijenili su premijer Duško Marković i predsjednik Predstavničkog doma marokanskog parlamenta, Habib el Malki.\n“Prijateljske države njeguju dobre i sadržajne bilateralne odnose i imaju zajednički interes za dalju saradnju, pogotovo na ekonomskom planu”, navodi se u saopštenju Vladine Službe za odnose s javnošću.\nNa sastanku je, između ostalog, pokazana zainteresovanost Crne Gore za marokanska iskustava u korišćenju solarne energije. Marković je saopštio da je Crna Gora u prošloj i prvoj polovini ove godine postigla odlične rezultate na ekonomskom planu.\n“Bezbjednost i unutrašnja stabilnost su najvažnije pretpostavke za odlične rezultate koje je Vlada postigla”, rekao je Marković. On je dodao da od stabilnosti i sigurnosti države zavisi i ekonomski prosperitet Crne Gore.\n„Crna Gora je mala zemlja kojoj je stabilnost i sigurnost veoma važna, jer od toga zavisi njen ekonomski prosperitet i podizanje stanarda i kvaliteta života građana“, rekao je Marković.\nEl Malki smatra da je članstvu Crne Gore u NATO-u doprinijelo stabilnosti Zapadnog Balkana.\n“To što je Crna Gora zavrijedila ulazak u Sjevernoatlantski savez pokazatelj je međunarodnog ugleda Crne Gore”, kazao je el Malki.


Tegeltija: Turkovićeva ponovo postupa suprotno Dejtonskom sporazumu\nSavjetnik srpskog člana Predsjedništva\nSavjetnik srpskog člana Predsjedništva za pravna pitanja Milan Tegeltija rekao je Srni da "upozorenje" građanima BiH da ne putuju u Srbiju koje je poslala ministar inostranih poslova u Savjetu ministara Bisera Turković predstavlja novu uzurpaciju i ponašanje suprotnom Dejtonskom mirovnom sporazumu i istakao da Predsjedništvo BiH, kao nadležno za spoljnu politiku, nije utvrdilo da postoji ikakav problem u odnosima dvije zemlje.\nTegeltija pita odakle pravo ministru inostranih poslova da u službenom aktu Ministarstva potpuno antidejtonski konstatuje da su pripadnici takozvane Armije BiH branili BiH i tako službeno ponovi antidejtonsku tezu o "agresiji na BiH".\n- To niti odgovara činjenicama, niti Dejtonskom sporazumu koji je definisao rat u BiH kao tragičan građanski sukob - istakao je Tegeltija.\nPrema njegovim riječima, na ovaj način Turkovićeva uzima sebi za pravo da određuje karaktera rata u BiH suprotno onom utvrđenom u Dejtonskom mirovnom sporazumu, čime ispoljava direktno antidejtonsko djelovanje, na tragu istih takvih izjava članova Predsjedništva BiH Šefika Džaferovića i Željka Komšić i ukupnog antidejtonskog narativa u političkom Sarajevu.\n- Drugo, odakle ministru inostranih poslova, kao dijelu izvršne vlasti u BiH, pravo da se miješa u pravosudne postupke druge države, da ih procjenjuje, bez da je za to dobila zahtjev nadležnih pravosudnih organa u BiH, a putem Ministarstva pravde i uz odluku Predsjedništva BiH kao kolektivnog organa nadležnog za vođenje spoljne politike - pita Tegeltija.\nTegeltija je istakao da Turkovićeva očigledno ima namjeru da spriječi sprovođenje sudskih postupaka protiv osumnjičenih za ratne zločine počinjene protiv Srba u BiH, što je sada i ozvaničila ovakvim aktom.\n- Predsjedništvo BiH, kao kolektivni organ nadležan za spoljnu politiku, nije donijelo nikakvu odluku ili zaključak da postoji bilo kakav problem u odnosima između BiH i Srbije, tako da su potezi ministra inostranih poslova opet uzurpacija spoljne politike BiH i institucija BiH suprotno Ustavu BiH. Takvo ponašanje neće nanijeti nikakvu štetu Srbiji, ali nanosi ogromnu štetu BiH - ocijenio je Tegeltija.\nMinistarstvo inostranih poslova u Savjetu ministara je u saopštenju koje je potpisala Turkovićeva, preporučilo državljanima BiH koji su "na bilo koji način bili uključeni u odbranu BiH od 1992. do kraja 1995. godine" da ne putuju u Srbiju.\nTegeltija: Republici Srpskoj ne pada na pamet da se bavi bilo kakvim pitanjima rata\nTegeltija: Dejtonske garancije, imunitet i nepovredivost funkcije srpskog člana Predsjedništva\nTegeltija: Svaki pokušaj hapšenja predstavljao bi teško kršenje Dejtona\nSavjetnik srpskog člana Predsjedništva BiH\nTegeltija o BiH: Kakva je to država koju pola njenih stanovnika i 70% teritorije ne želi?\n“Uzmi Željko evro titulu” - Navijači Partizana "zapalili" dvoranu u Hamburgu\nIsplivale vrele fotografije Ivane Nikolić\nVozač buldožera težak 150 kg godinama silovao i ubijao - Poslije napada bi zaspao na ženama i zahrkao


O USLOVIMA ZA OBAVLJANJE POSLOVA OVERAVANJA MERILA\n("Sl. glasnik RS", br. 89/2010 i 56/2012)\nOvim pravilnikom bliže se propisuju uslovi za privredne subjekte i druga pravna lica za obavljanje poslova overavanja merila.\nPrivredni subjekt i drugo pravno lice koje podnosi zahtev za utvrđivanje ispunjenosti uslova za obavljanje poslova overavanja merila (u daljem tekstu: Podnosilac zahteva) mora da ima akt o akreditaciji kojim se potvrđuje da je Podnosilac zahteva akreditovan za kontrolisanje merila, pribavljen u postupku akreditacije u skladu sa zakonom kojim se uređuje metrologija (u daljem tekstu: Zakon).\nPodnosilac zahteva mora da ima najmanje četiri zaposlena, odnosno druga angažovana lica odgovarajuće stručne spreme i iskustva, od kojih su najmanje dva lica zaposlena kod Podnosioca zahteva na neodređeno vreme sa punim radnim vremenom.\nPored lica iz stava 1. ovog člana Podnosilac zahteva mora da ima i lice koje obavlja poslove tehničkog rukovođenja.\nLice iz stava 2. ovog člana mora biti zaposleno kod Podnosioca zahteva na neodređeno vreme sa punim radnim vremenom i mora da ima stečeno visoko obrazovanje u okviru obrazovno naučnog polja tehničko-tehnoloških nauka ili prirodno-matematičkih nauka na studijama II stepena (diplomske akademske studije master, specijalističke akademske studije, specijalističke strukovne studije, odnosno završene osnovne studije u trajanju od najmanje četiri godine), radno iskustvo na poslovima pregleda merila u postupku njihovog overavanja, odnosno na poslovima etaloniranja merila za koje se traži ovlašćivanje od najmanje tri godine i mora da bude osposobljen za obavljanje poslova za koje se imenuje.\nOstali zaposleni i druga angažovana lica koja obavljaju poslove overavanja merila moraju da imaju najmanje IV stepen stručne spreme tehničkog ili prirodnog smera i radno iskustvo na poslovima pregleda merila u postupku njihovog overavanja, odnosno na poslovima etaloniranja merila za koje se traži ovlašćivanje od najmanje godinu dana.\nObavljanje poslova overavanja merila, vođenja evidencije o overavanju merila i izdatim žigovima, odnosno uverenjima o overavanju merila, razduživanja neutrošenih državnih žigova, obezbeđivanja uslova za nesmetano vršenje metrološkog nadzora od strane Direkcije za mere i dragocene metale (u daljem tekstu: Direkcija), pripremanja i podnošenja Direkciji godišnjeg izveštaja o izvršenim overavanjima merila koji sadrži vrste i broj merila čije je overavanje izvršeno, kao i podatke o vrsti overavanja (prvo, redovno i vanredno overavanje) i izveštaja o utrošenim državnim žigovima, dostavljanja vanrednih izveštaja o vrstama i broju overenih merila, izveštaja o utrošenim državnim žigovima i druge odgovarajuću dokumentacije na zahtev Direkcije, određuje se opštim aktom Podnosioca zahteva.\nUslovi u pogledu prostorija odnose se na to da prostorije Podnosioca zahteva moraju da ispunjavaju zahteve iz propisa kojim su uređeni način i uslovi overavanja merila koje je predmet overavanja, odnosno propisa na osnovu kojih se traži ovlašćivanje. U prostorijama Podnosioca zahteva u kojima se obavlja overavanje merila ne mogu se obavljati drugi poslovi u vezi sa projektovanjem, proizvodnjom, prometom, stavljanjem u upotrebu, održavanjem i popravkom merila koja su predmet overavanja.\nOprema koja bitno utiče na rezultate kontrolisanja merila, a koju Podnosilac zahteva koristi pri overavanju merila, mora biti redovno etalonirana i može se koristiti isključivo za poslove overavanja merila i to samo od strane Podnosioca zahteva kao vlasnika te opreme ili kao jedinog zakupca na osnovu ugovora o zakupu te opreme.\nReferentni materijali, koji se upotrebljavaju za overavanje merila, moraju da budu sertifikovani.\nPodnosilac zahteva, za opremu iz člana 5. ovog pravilnika koja se koristi za poslove overavanja merila van sopstvenih prostorija, obezbeđuje dopunska uputstva i procedure za njen adekvatan transport i korišćenje.\nUslov u pogledu obima overavanja merila odnosi se na merila koja su obuhvaćena aktom o akreditaciji, odnosno Podnosilac zahteva može da obavlja poslove overavanja samo za merila koja su obuhvaćena aktom o akreditaciji.\nPodnosilac zahteva mora da obezbedi dovoljne kapacitete u pogledu zaposlenih i opreme za rad da izvrši pregled, odnosno žigosanje merila po svim zahtevima koji mu budu podneti u skladu sa rešenjem o ovlašćivanju.\nPodnosilac zahteva mora da obezbedi ispunjenost zahteva propisanih ovim pravilnikom u periodu važenja rešenja o ovlašćivanju, kao i da obavesti ministarstvo nadležno za poslove metrologije o svim promenama koje bi mogle uticati na ispunjenost tih zahteva.\nUslov u pogledu nezavisnosti i nepristrasnosti u odnosu na lica povezana sa merilom koje je predmet overavanja znači da su zaposleni i angažovana lica iz člana 3. ovog pravilnika koja učestvuju u poslovima overavanja merila, nezavisni i nepristrasni u odnosu na lica koja učestvuju u projektovanju, proizvodnji, prometu, stavljanju u upotrebu, održavanju i popravci merila koja su predmet overavanja. Član 10\nUslov u pogledu postupanja po prigovorima na rad i donete odluke odnosi se na postojanje odgovarajućeg opšteg akta kojim se uređuju osnovne procedure i postupak odlučivanja po prigovorima na rad.\nPodnosilac zahteva vodi evidenciju o prigovorima na rad, kao i evidenciju o odlukama koje su donete po prigovorima.\nOvaj pravilnik stupa na snagu osmog dana od dana objavljivanja u "Službenom glasniku Republike Srbije". Samostalni član Pravilnika o izmenama i dopunama\nPravilnika o uslovima za obavljanje poslova overavanja merila ("Sl. glasnik RS", br. 56/2012)\nOvaj pravilnik stupa na snagu osmog dana od dana objavljivanja u "Službenom glasniku Republike Srbije", a počinje da se primenjuje istekom 3 meseca od dana stupanja na snagu.


Autoput Ruma – Šabac – Loznica nova veza Srema, Mačve I Podrinja | Gradimo zajedno\nNaslovnaSrbijaAutoput Ruma - Šabac - Loznica nova veza Srema, Mačve I Podrinja\nAutoput Ruma – Šabac – Loznica nova veza Srema, Mačve I Podrinja\nIzvor : www.pexels.com © Jonathan Aman\nOvo je najvažniji infrastrukturni projekat za Srem, Mačvu i Zapadnu Srbiju jer će upravo ovaj autoput omogućiti bolji ekonomski standard u ovom delu naše zemlje, izjavio je ministar građevinarstva, saobraćaja i infrastrukture Tomislav Momirović tokom obilaska radova na autoputu i brzoj saobraćajnici Ruma – Šabac – Loznica, kod petlje Hrtkovci.\n„Pre nekoliko meseci su započeti radovi na izgradnji brze saobraćajnice Šabac – Loznica i naš cilj je da oni budu završeni do kraja septembra 2024. godine i to će biti još jedan pokazatelj da naša zemlja ima najkvalitetniju infrastrukturu poput zemalja Zapadne Evrope“, rekao je Momirović.\n„Uprkos činjenici da je na istoku Evrope rat, Srbija je fokusirana na ekonomski rast i razvoj zemlje, kako bi nadoknadili ono što je propušteno u prethodnim decenijama“, dodao je Momirović.\nMinistar Momirović istakao je da je ponosan na sve što je do sada urađeno, zahvalio se kompaniji „Azvirt“ i svim radnicima čestitao Međunarodni praznik rada.\nSa ministrom Momirovićem u obilasku radova bili su i gradonačelnik Šapca Aleksandar Pajić, gradonačelnik Loznice Vidoje Petrović, predsednica opštine Ruma Aleksandra Ćirić, v.d. direktor „Koridora Srbije“ Aleksandar Antić, kao i Murat Turkoglu izvršni direktor kompanije „Azvirt“ ogranak Beograd.\n„Svim zaposlenim ljudima čestitam Praznik rada i želim da istaknem da pored svih velikih projekata na kojima radimo i koji menjaju Srbiju, jedan od ključnih prioriteta je socijalno – ekonomski položaj svih zaposlenih“, kazao je direktor Koridora Srbije Aleksandar Antić.\nPredsednica opštine Ruma Aleksandra Ćirić ovom prilikom je istakla da je izgradnja autoputa Ruma-Šabac i brze saobraćajnice Šabac-Loznica jedan je od prioritetnih zadataka u drumskom transportu, s obzirom da je reč o projektu koji je važan za razvoj i povezivanje Srema, Mačve i zapadne Srbije i Vojvodine, ali i ovog dela Srbije sa regionom, pre svega sa BiH.\nModerna saobraćajnica koja će povezati Rumu i Loznicu, u ukupnoj dužini od 77 km, obuhvataće tri prostorne celine: deonica Ruma – Šabac, u dužini od 21,14 km će biti autoput u punom profilu, druga celina je most preko reke Save u dužini od 1,3 km, a treća deonica je Šabac-Loznica, koja će biti izgrađena u profilu brze saobraćajnice u dužini od 54,58 kilometara i trasa će zaobići sva naseljena mesta.\nKomercijalni ugovor o projektovanju i izvođenju radova na autoptu Ruma – Šabac i brzoj saobraćajnici Šabac – Loznica, zaključen je 19. novembra 2019. godine sa azerbejdžanskom kompanijom „Azvirt“. Ugovorena cena radova je 467,5 miliona evra.\nNakon obilaska radova ministar Momirović održao je i radni ručak sa predstavnicima lokalnih samouprava kao i direktorima „Azvert-a“ i „Koridora Srbije“ na temu izgradnje budućeg auto-puta i brze saobraćajnice Ruma-Šabac- Loznica sa ciljem što uspešnijeg izvođenja radova.\nPrethodni tekstU Valjevu kreću istražne bušotine za litijum, meštani blokirali put\nSledeći tekstBeningovena postrojenja za mešanje asfalta poboljšavaju održivost


Hakerski napad na novozelandsku berzu Cryptopia se nastavlja - Crypto Telegraf\nHakerski napad na novozelandsku berzu Cryptopia se nastavlja\nSrijeda, 30. Januara 2019 Ponedjeljak, 11. Februara 2019 T.A.\nDve nedelje nakon što su prvi put prijavili hakerski napad, novozelandska berza Cryptopia je još uvek podložna sajber kriminalu, navodi se u blog postu blokčein kompanije Elementus 29. januara.\nBerza je obustavila rad nakon što je otkrila hakerski napad koji je navodno “stvorio značajne gubitke” 15. januara. Cryptopia navodi da se hak desio prethodnog dana. Platforma je prvobitno izjavila da prolazi kroz neplanirano održavanje mreže, izdavši nekoliko kratkih ažuriranja pre nego što je obavestila korisnike o napadu.\n20. januara, Elementus je izvestio da je ukradeno čak 16 miliona dolara, uglavnom u itirijum (ETH) i ERC20 valutama. Prema blogu, podaci na javnom itirijum blokčeinu pokazuju da su sredstva počela da se povlače iz dva glavna Cryptopia novčanika – jedan koji drži ETH, dok drugi poseduje ostale tokene – tokom 13. januara.\nU današnjem postu, Elementus izjavljuje da se napad nastavlja i da su hakeri ukrali 1.675 ETH (175.875 dolara) iz 17.000 novčanika. Dalje se navodi da je među 17.000 novčanika 5.000 od njih potpuno ispražnjeno tokom prvobitnog napada, ali su od tada ponovo napunjeni.\nElementus kaže da je očigledno da je isti haker (ili hakeri) odgovoran za nastavak kršenja bezbednosti, pošto su sredstva prebačena na adresu koja je korišćena u početnom hakerskom napadu. Obe pomenute adrese su na Etherscan-u označene zbog njihovog uključivanja u hakovanju, a sajt je upozorio javnost da treba da nastavi sa oprezom kada komunicira sa vlasnikom adrese.\nBlog zaključuje da Cryptopia nema kontrolu nad svojim itirijum novčanicima, dok haker ima. Neki u kripto zajednici su primetili da ovo nije drugi napad na Cryptopia novčanike, već nastavak haka. Jedan pojedinac na Tviteru je rekao:\n“Priroda kompromisa je da je napadač ukrao njihove ETH privatne ključeve i izbrisao njihovu kopiju. Isti se hak događa, samo što je ovo pozorišna predstava koja treba da vam oduzme pažnju ukoliko nikada niste naučili kako privatni ključevi funkcionišu.”\nIzveštaj od kompanije za blokčein analitiku, Chainalysis, navodi da su dve hakerske grupe ukrale milijardu dolara u kriptovalutama. Prema izveštaju koji je podelio Wall Street Journal, dva entiteta su dobila većinu novca izgubljenog u kripto prevarama i hakerskim napadima.\n← AMD zabeležio pad u prihodima tokom četvrtog kvartala\nBitTorrent tokeni su prodati za manje od 15 minuta, sa zaradom većom od 7 miliona dolara →\nPetak, 26. Oktobra 2018 Petak, 26. Oktobra 2018 T.A.


Korak ka dogovoru o miru u Avganistanu\nBivša avganistanska poslanica Favzia Kofi i aktivistkinje za ženska prava Laila Džafari i Asila Vardak na razgovorima u Dohi, 9. jula\nPredstavnici talibana i uticajni Avganistanaci ove nedelje u Kataru postigli su dogovor o "mapi puta ka miru" za okončanje 18-godišnjeg rata, ali najveći izazovi u traženju dogovora o političkoj budućnosti zemlje tek predstoje, dok se na terenu nastavljaju borbe u kojima stradaju civili.\nDogovor predstavnika talibana i uticajnih Avganistanaca ove nedelje u Kataru o "mapi puta ka miru" važan je korak u naporima da se okonča 18-godišnji rat, ali najveći izazovi u traženju dogovora o političkoj budućnosti zemlje tek predstoje, dok se na terenu nastavljaju borbe u kojima stradaju civili, pišu svetski mediji.\nOko 70 predstavnika delegata završilo je dvodnevni sastanak u Dohi zajedničkim saopštenjem o "mapi puta ka miru", piše agencija Frans pres (Agence France-Presse), ukazujući da je to treći takav sastanak posle samita u Moskvi u februaru i maju.\nMeđu dogovorenih osama tačaka "mape puta" su otvaranje nadziranog mirovnog procesa, povratak interno razmeštenih ljudi i nemešanje regionalnih sila u Avganistanu, a takođe se, kako ističe AFP, traži obezbeđivanje prava žena "u političkim, društvenim, ekonomskim, obrazovanim, kulturnim pitanjima unutar islamskog okvira islamskih vrednosti".\nUčesnica razgovora u Kataru Mari Akrami, direktorka Avganistanske ženske mreže, rekla je da to nije sporazum, već osnova za početak razgovora, navodi francuska agencija i ukazuje da su među nerešenim spornim pitanjima deljenje vlasti s talibanima, uloga regionalnih sila poput Pakistana i Indije, kao i sudbina administracije avganistanskog predsednika Ašrafa Ganija.\nTakozvani međuavganistanski sastanak je usledio posle šest dana direktnih razgovora SAD i talibana koji su pauzirani radi održavanja avganistanske konferencije u nedelju i ponedeljak, navodi AFP i dodaje da je rezultat razgovora među Avganistancima položio osnove za obnovljene pregovore SAD i ekstremista.\nVašington kaže da želi politički dogovor s talibanima pre avganistanskih predsedničkih izbora zakazanih za kraj septembra što bio omogućilo početak povlačenja stranih sila. Dogovor s talibanima bi trebalo da ima dve osnove – povlačenje SAD iz Avganistana i obavezivanje ekstremista da neće pružati utočište džihadistima, ukazuje AFP i podseća da su odnosi talibana s Al Kaidom bili glavni razlog američke invazije pre skoro 18 godina.\nSama činjenica da su viši zvaničnici avganistanske vlade i talibanski zvaničnici bili u istoj sobi značajan je korak napred u mirovnom procesu, ocenjuje BBC.\nTalibani su dosad odbijali da razgovaraju direktno s vladom predsednika Ganija, pošto smatraju da je nelegitimna, ali je sastanak omogućio kompromis prema kojem su svi delegati na sastanku učestvovali kao privatna lica.\nVolstrit džurnal (The Wall Street Journal) takođe ukazuje da za mnoge učesnike razgovora u Dohi dobar znak predstavlja činjenica da su ogorčeni neprijatelji razgovarali i došli do zajedničke deklaracije, pošto je sličan sastanak planiran u Dohi u aprilu propao usled neuspeha dve strane da se dogovore o listi učesnika.\nIpak, iako dogovor o skupu principa predstavlja najvažniji iskorak dve strane u Avganistanu u polaganju osnova za zajedničku viziju političke budućnosti, daleko je od jasnog, ocenjuje američki list, koliko je to korak ka završetku rata pregovorima, pošto deklaracija nije obavezujuća i ne postavlja datum za dalje razgovore ili prave pregovore, osim što svi učesnici insistiraju na nastavku dijaloga.\nDeklaracija s osam tačaka sugeriše da je prisustvo rivala u istoj sobi samo početak izazova, budući da će dva uslova za buduće pregovore sigurno biti sporni, ocenjuje list. Jedan tvrdi da islamski sistem mora biti institucionalizovan, što na neki način prihvata talibanski zahtev za potpuno uvođenje islamskog zakona i uspostavljanje islamskog emirata, čemu se protive mnogi u Avganistanu. Drugi je poziv za "reformu... fundamentalnih institucija", uključujući odbranu, što je direktno odbacivanje insistiranja predsednika Ganija da se ne menjanju avganistanske oružane snage.\nNejasna mapa puta\nMaratonski pregovori u Dohi su završili pozitivnom, ali nejasnom mapom puta, piše Vašington post (The Washington Post) i prenosi upozorenja da talibani u osnovi nisu odustali od svojih ekstremnih zahteva i da su neiskreni po pitanju prava žena.\nPojedini delegati i posmatrači, dodaje američki list, izrazili su uzdržanost, jer talibani na konferenciji nisu izrazili žaljenje zbog dva nedavna bombaška napada u kojim je povređeno više od 100 dece, kao i to da nisu ni eksplicitno pristali da razgovaraju s vladom, niti su ublažili insistiranje da zemlja mora prihvatiti šerijatski zakon.\nMeđu osam uslova za mapu puta ka miru, na prvom mestu je "institucionalizacija islamskog sistema u zemlji", što je, kako objašnjava Vašington post, poznat talibanski jezik koji direktno protivreči zahtevima mnogih Avganistanca da zemlja ostane demokratska islamska republika s modernim ustavom.\nMada je nekoliko analitičara reklo da je zajednička rezolucija pozitivan korak zato što su izneti konkretni uslovi za postizanje mira, oni, s druge strane, kažu da nisu spomenuta ključna pitanja, posebno kako će tajming povlačenja stranih trupa biti povezan s budućim razgovorima s avganistanskim liderima i da li će u to biti uključene vlasti u Kabulu, podvlači vašingtonski dnevnik.\nDelegati su takođe izrazili zabrinutost da su talibanske vođe neiskrene po pitanju prava žena i zaštite civila. U zajedničkom saopštenju su navodi da sve stane podržavaju garanciju za prava žena "unutar islamskog okvira islamskih vrednosti", ali, ističe Vašington post, tokom vlasti talibana od 1996. do 2001. godine, ekstremne talibanske vlasti su suzbile prava žena na rad i obrazovanje, uz zabranu izlaska iz kuće bez muške pratnje.\nRat protiv civila, dok se razgovara o miru\nDok su zvaničnici u Kataru razgovarali o miru u Avganistanu, u zemlji je nastavljeno stradanje civila, ukazuje Njujork tajms (The New York Times)\nU nedelju ujutro, dok su talibanski zvaničnici vodili razgovore s avganistanskom delegacijom o potrebi smanjenja broja civilnih žrtava više od sto dece je ranjeno u talibanskom napadu na istoku Avganistana. U utorak ujutro, avganistanski komandosi su upali u bolnicu u centralnom delu zemlje i navodno ubili četiri bolnička radnika, upravo pošto je izdata zajednička deklaracija u kojoj se govori o "minimiziranju civilnih žrtava na nulu".\nDva napada podvlače otrežnjujuću realnost u Avganistanu, ističe Njujork tajms, dodajući da javni pozivi za poštedu civila ne znače puno dok sukobljene strane pokušavaju da ostvare prednost nastavljanjem napada koji ugrožavaju nevine posmatrače.\nAmeričko-talibanski razgovori su takođe vođeni u pozadini stradanja civila. Kada su se pregovarači sastali 1. jula, u talibanskom napadu u Kabulu je ubijeno 40 ljudi, većinom civila. Tog dana u Dohi, nijedna strana nije javno komentarisala napad koji je bio usmeren na vladinu zgradu, ali je pogodio i školu ispunjenu đacima, podvlači američki list.\nUjedinjene nacije su u aprilu saopštile da je prvi put otkada su počele da dokumentuju stradanja civila pre deset godina, u prvom tromesečju ove godine više civila stradalo u napadima američkih i avganistanskih snaga, nego u napadima talibana i drugih pobunjenika. Prošla godina je bila s najvećim brojem civilnih žrtava u Avganistanu u deceniji, saopštile su UN u februaru. Od 3.804 ubijena civila, 927 su bila deca, što je takođe rekordan broj, ukazuje Njujork tajms.